(Garis Panduan ini telah disahkan oleh Panel
Kajian Aqidah Jabatan Kemajuan Islam
Malaysia (Jakim) pada mesyuarat kali ke-45
yang bersidang pada 19-21 November 2012
bertempat di Hotel Heritage, Ipoh Perak
Darul Ridzuan)
www.islam.gov.my

Cetakan Pertama 2013
© JABATAN KEMAJUAN ISLAM MALAYSIA

Hak Cipta Terpelihara. Tidak dibenarkan mengeluar ulang mana-mana
bahagian artikel, ilustrasi, dan isi kandungan buku ini dalam apa juga bentuk
dan dengan cara apa jua sama ada secara elektronik, fotokopi, mekanik,
rakaman, atau cara lain sebelum mendapat izin bertulis daripada Ketua
Pengarah, Jabatan Kemajuan Islam Malaysia, Pusat Pentadbiran Kerajaan
Persekutuan, 62579 Putrajaya. Perundingan tertakluk kepada perkiraan
royalti atau honorarium.

Perpustakaan Negara Malaysia          Data Pengkatalogan-dalam Penerbitan

GARIS PANDUAN PROGRAM MOTIVASI BERUNSUR ISLAM.
      ISBN 978-983-042-522-1
  1. Motivation (Psychology)--Religious aspects--Islam.
     158.1

Konsep, Rekabentuk dan Cetakan:  Concept Press Sdn.Bhd
 No. 26, Jalan SU 26
 Selayang Utama Industrial Park
 68100 Batu Caves
 Selangor Darul Ehsan
KANDUNGAN

Kata Alu-Aluan Ketua Pengarah
Jabatan Kemajuan Islam Malaysia....................................... i

Tujuan................................................................................... 1

Latar Belakang...................................................................... 1

Defi nisi Istilah....................................................................... 2

Syarat-Syarat Penyampai Motivasi Berunsur Islam............. 6

Tempat Program.................................................................... 6

Waktu Program..................................................................... 6

Syarat-Syarat Kandungan Program Motivasi....................... 7

 Penggunaan Sumber Islam........................................... 7

 Penggunaan Sumber Saintifi k......................................  8

 Penggunaan Kaedah dan Instrumen Tambahan........... 10

Penutup................................................................................. 12

Garis Panduan Program Motivasi Berunsur Islam
KATA ALU-ALUAN

Saya bersyukur ke hadrat Allah SWT kerana dengan izinnya
Jabatan Kemajuan Islam Malaysia (Jakim) telah berjaya
mengeluarkan buku Garis Panduan Program Motivasi Motivasi
Berunsur Islam. Garis panduan ini disediakan untuk menjadi asas
rujukan kepada sebarang program motivasi berunsur Islam agar
metodologi dan kandungan yang disampaikan tidak menyalahi
aqidah, syariah, akhlak dan maslahah umum.

Garis panduan ini boleh dirujuk oleh masyarakat sama ada
agensi kerajaan, swasta atau mana-mana pihak untuk menilai
dan menentukan mana-mana program motivasi berunsur Islam
yang ingin dipilih. Di samping itu, garis panduan ini juga boleh
dijadikan rujukan oleh setiap ahli motivasi ketika mengendalikan
program mereka.

Akhirnya, saya berharap garis panduan ini dapat memandu
golongan terlibat agar dapat memastikan segala kaedah dan
kandungan yang dipersembahkan adalah sahih dan tidak
terkeluar daripada aqidah, syariah dan akhlak Islam.

Sekian, wassalam

DATO’ HAJI OTHMAN BIN MUSTAPHA
KETUA PENGARAH
JABATAN KEMAJUAN ISLAM MALAYSIA.

i

Garis Panduan Program Motivasi Berunsur Islam
1

Garis Panduan Program Motivasi Berunsur Islam

GARIS PANDUAN PROGRAM MOTIVASI
BERUNSUR ISLAM

TUJUAN

Garis panduan ini disediakan untuk menjadi asas rujukan kepada
sebarang program motivasi berunsur Islam agar metodologi dan
kandungan yang disampaikan tidak menyalahi aqidah, syariah, akhlak
dan maslahah umum. Garis panduan ini boleh dirujuk oleh masyarakat
sama ada agensi kerajaan, swasta atau mana-mana pihak untuk menilai
dan menentukan mana-mana program motivasi berunsur Islam yang
ingin dipilih. Di samping itu, garis panduan ini juga boleh dijadikan
rujukan oleh setiap ahli motivasi ketika mengendalikan program
mereka.

LATAR BELAKANG

2. Mutakhir ini, semakin ramai umat Islam yang ingin
mendapatkan perkhidmatan motivasi berasaskan Islam Ia adalah
sesuatu yang positif kerana menunjukkan keinginan masyarakat untuk
kembali kepada Islam dalam memotivasikan diri mereka. Mereka yakin
bahawa agama adalah penyelesaian kepada segala masalah dalam isu
moral, disiplin, kerjaya, pelajaran dan sebagainya. Selaras dengan
permintaan yang tinggi, program-program motivasi berunsur Islam
sama ada secara persendirian atau berkumpulan tumbuh dengan begitu
pesat. Namun begitu, ruang motivasi yang terbuka luas, dibimbangi
boleh mencemarkan imej Islam sekiranya dilaksanakan tanpa satu
garis panduan yang jelas. Lebih membimbangkan, dunia moden
menyaksikan betapa kepesatan ilmu motivasi Barat telah mendominasi
dunia motivasi itu sendiri. Keadaan ini memerlukan sebarang unsur-
unsur asing yang tidak bersesuaian dan bercanggah dengan kesucian
Islam diteliti dan ditapis agar motivasi yang disampaikan tidak
2

Garis Panduan Program Motivasi Berunsur Islam

bercanggah dengan ajaran Islam. Berlandaskan realiti tersebut, garis
panduan ini digarap untuk menjadi rujukan kepada semua pihak yang
terlibat dalam menjayakan program motivasi berunsur Islam.

DEFINISI ISTILAH

3. Berikut dinyatakan defi nisi beberapa istilah penting yang
tercatat dalam garis panduan ini, iaitu:

a) Program motivasi berunsur Islam : Iaitu mana-
mana program motivasi yang dikendalikan oleh orang
Islam dan mengaitkannya dengan ajaran Islam seperti
berikut:-

i) Nama program motivasi yang menggunakan
istilah-istilah keislaman seperti al-fi trah, al-
falah, al-solah dan seumpama dengannya,
atau;

ii) Menyandarkan program motivasi kepada
rujukan Islam seperti mengatakan motivasi
yang disampaikan adalah bersumberkan
al-Qur’an dan al-Sunnah, tokoh-tokoh
ulama Islam, ilmu tasawuf dan seumpama
dengannya, atau;

iii) Kandungan penyampaian yang mengambil
ayat-ayat al-Qur’an, hadith-hadith, athar
tabi’in, kisah para nabi, doa-doa dan
seumpama dengannya, atau;

iv) Mana-mana yang mempunyai salah satu
daripada ciri-ciri seperti di atas atau lebih.
3

Garis Panduan Program Motivasi Berunsur Islam

b) Aqidah, syariah dan akhlak: Iaitu yang berasaskan
mazhab Ahli Sunnah Wal-Jamaah.

c) Maslahah umum umat Islam : Iaitu suasana yang
sentiasa memelihara umat Islam dalam keadaan
aman, harmoni dan bersatu serta menjauhkan
mereka daripada kekeliruan, ketidaktenteraman dan
perpecahan.

d) Neuro Linguistic Programming (NLP) : Iaitu
satu program yang bermula di California pada awal
1972 ketika Richard Bandler, mahasiswa University
of Santa Cruz bersepakat dengan John Grinder
(Profesor Bahasa) untuk mempelajari kesempurnaan
keterampilan berkomunikasi. Kesempurnaan ini
dibuktikan dengan beberapa orang yang tergolong
dalam kumpulan mustahil boleh disembuhkan
akhirnya sembuh dan kemudian dijadikan model oleh
Bandler dan Grinder. Mereka berpendapat walaupun
pesakit itu berbeza gaya keperibadian, tetapi ternyata
ada pola yang sama dalam melakukan komunikasi.
Oleh itu Bandler dan Grinder berpendapat, pola
yang sama boleh diguna pakai untuk mencapai
kesempurnaan di bidang lain. Kini NLP tidak hanya
dipakai untuk keperluan penyembuhan tetapi secara
meluas pada berbagai-bagai disiplin di pelbagai
negara. Manfaatnya sangat luas bermula daripada
menghentikan tabiat buruk sehinggalah menguasai
beberapa teknik pergerakan seperti memahami bacaan
tubuh dan ragam manusia.
4

Garis Panduan Program Motivasi Berunsur Islam

e) Hipnotisme : Ia berasal daripada perkataan ‘hypnos’
iaitu nama dewa tidur bagi orang-orang Yunani. Dari
sudut istilah, hipnosis ialah keadaan menyerupai
tidur yang dapat dilakukan secara sengaja terhadap
seseorang, iaitu seseorang yang sedang dihipnosis
boleh menjawab pertanyaan yang diajukan serta
melaksanakan sesuatu arahan tanpa bantahan.
Hipnotisme yang mempunyai unsur-unsur sihir dan
pukau adalah diharamkan.

f) Kuasa minda : Ialah sesuatu yang dikaitkan dengan
empat gelombang otak, iaitu Beta, Alpha, Theta dan
Delta. Menurut teori ini, setiap gelombang memiliki
frekuensi yang berbeza dan mempunyai kelebihan
serta fungsi tertentu.

g) Aura warna : Digelar juga sebagai gelombang
elektromagnetik, jaluran tenaga atau wap-wap air
dalam warna-warna pelangi yang diserap dan tidak
kelihatan dalam cahaya nampak tetapi sebenarnya
ia wujud di persekitaran tubuh manusia, haiwan
dan tumbuhan yang hidup. Dalam setiap warna itu
pula terdapat maksud yang tertentu. Contohnya
warna kuning, ia menggambarkan seseorang yang
berpegang pada logik, material (kebendaan). Banyak
menggunakan kuasa, akal, bijak, cerdik, berkira-kira,
cermat atau terlalu boros. Jika kuning berlebihan,
orang itu penuh dengan perasaan was-was, syak
wasangka, dengki khianat atau penyakit pada hati.
5

Garis Panduan Program Motivasi Berunsur Islam

h) Numerologi : Iaitu salah satu sistem kuno yang
seringkali digunakan untuk ramalan. Pada dasarnya,
numerologi mengira bagaimana sistem angka
mempunyai hubungan dengan benda atau makhluk
hidup. Seringkali, numerologis akan menggunakan
nama penuh seseorang atau tarikh lahir penuh untuk
mendapatkan nombor tertentu. Melalui numerologi,
dikatakan seseorang dapat mengenalpasti arah tuju
kehidupan, potensi diri dan bakat yang tersembunyi.

i) Spiritualiti Barat : Iaitu spiritualiti yang
bersumberkan supernatural dan transcendent. Ilmu
tersebut dianggap universal. Oleh itu, ilmu tersebut
tidak dibatasi oleh suatu kelompok agama tertentu.
Ia adalah milik bersama semua Tradisi Primordial.
Perkara ini berbeza sama sekali dengan spiritualiti
atau ilmu kerohanian dalam Islam, ini kerana ilmu
kerohanian atau tasawwuf atau ihsan adalah satu
tingkatan tertinggi dalam ibadah bagi seseorang Islam.
Ianya bersifat eksklusif dan berkait rapat dengan amal
ibadah dalam Islam.

j) Matrix code : Iaitu satu kaedah yang mengajar
tentang rahsia ilmu penomboran dan kaitannya dengan
kehidupan manusia.

k) Ilmu astrologi : Iaitu ilmu nujum atau ilmu ramalan
yang berdasarkan bintang-bintang.

l) Isra’iliyat : Cerita-cerita ambilan daripada Bani Israel
yang bercampuraduk antara benar dan palsu.
6

Garis Panduan Program Motivasi Berunsur Islam

SYARAT-SYARAT PENYAMPAI MOTIVASI BERUNSUR
ISLAM

4. Syarat-syarat bagi seseorang penyampai motivasi berunsur
Islam adalah seperti berikut :

a) Sekurang-kurangnya memiliki ilmu-ilmu asas fadhu
‘ain yang kukuh dalam aqidah dan syariah sama
ada secara formal atau tidak. Memiliki tauliah atau
kelayakan dalam bidang agama daripada mana-mana
institusi yang diiktiraf adalah lebih baik;

b) Penampilan sebagai seorang muslim yang jujur
dan taat kepada agama. Ia termasuk menutup aurat,
berakhlak mulia dan tidak memiliki sebarang kes yang
boleh merosakkan maruah dirinya sebagai penyampai
motivasi Islam;

c) Memiliki sijil yang diiktiraf oleh kerajaan dalam
bidang kepakarannya;

d) Tertakluk kepada tauliah kebenaran berceramah oleh
jabatan-jabatan agama Islam negeri.

TEMPAT PROGRAM

5. Mengadakan program motivasi di tempat yang bersesuaian
dengan imej Islam yang dipamerkan.

WAKTU PROGRAM

6. Jadual program hendaklah tidak mengabaikan waktu solat.
7

Garis Panduan Program Motivasi Berunsur Islam

SYARAT-SYARAT KANDUNGAN PROGRAM MOTIVASI

Penggunaan Sumber Islam

7. Dalam penyampaian motivasi Islam, seseorang ahli motivasi
sudah tentu akan menyandarkan modul atau kandungan motivasinya
kepada sumber-sumber Islam seperti al-Qur’an, al-Hadith dan lain-
lain. Walau bagaimanapun, penggunaan sumber-sumber ini perlu
dipastikan benar-benar tepat, dinukil dan dibaca dengan betul, ditafsir
atau disyarahkan mengikut tafsiran atau syarahan yang muktabar
berasaskan disiplin Ahli Sunnah Wal-Jamaah. Antara perkara-perkara
yang perlu dititikberatkan dalam penggunaan sumber-sumber Islam
adalah seperti yang berikut :

a) Membaca ayat-ayat al-Qur’an dengan betul;

b) Menyebut hadith-hadith beserta rujukan yang diambil
dan memastikan taraf sesuatu hadith tersebut;

c) Tidak meriwayatkan hadith-hadith palsu yang tidak
diketahui sumbernya;

d) Merujuk tafsiran al-Qur’an kepada kitab-kitab tafsir
yang muktabar;

e) Merujuk syarahan hadith-hadith kepada kitab-kitab
syarah hadith yang muktabar;

f) Tidak mereka-reka sendiri kelebihan ayat-ayat atau
doa-doa tertentu tanpa mempunyai sandaran daripada
sumber yang muktabar;
8

Garis Panduan Program Motivasi Berunsur Islam

g) Tidak menyebut sebarang kisah para nabi dan para
sahabat kecuali dari sumber-sumber yang muktabar;

h) Tidak mengeksploitasi ayat-ayat al-Qur’an di luar
konteks sebenar seperti menjadikan ayat-ayat al-
Qur’an sebagai ubat pengasih dan lain-lain;

i) Tidak menyentuh soal ibadah kecuali bersandarkan
kepada mazhab yang muktabar menurut disiplin Ahli
Sunnah Wal-Jamaah;

j) Tidak mengambil kesempatan mengajarkan sebarang
ajaran kesufi an kecuali bersandarkan tasawuf Islam
yang muktabar;

k) Tidak boleh menimbulkan perkara atau keadaan
yang boleh mendatangkan keraguan, kekeliruan dan
kegelisahan masyarakat terhadap sumber-sumber
agama mereka.

Penggunaan Sumber Saintifi k

8. Pada asasnya, Islam tidak menolak kemajuan sains, malah
para ulama telah membuktikan, dengan mengamalkan ajaran Islam,
banyak penemuan sains dan teknologi telah dicapai seperti dalam ilmu
perubatan, astronomi, matematik, fi zik dan lain-lain. Namun begitu,
penemuan-penemuan sains tidak boleh menjadi penilai terhadap
kebenaran al-Quran dan hadith sebagai nas-nas Islam yang muktamad.
Sains kekal menjadi sesuatu yang bersifat teori dan terbuka kepada
perubahan dari semasa ke semasa, sebaliknya nas-nas al-Qur’an dan
al-Hadith tetap kekal hingga ke hari Kiamat. Oleh itu, antara perkara
yang perlu diawasi dalam penggunaan sumber-sumber saintifi k yang
ingin dikaitkan dengan Islam adalah seperti yang berikut :
9

Garis Panduan Program Motivasi Berunsur Islam

a) Tidak menjadikan sains sebagai objektif utama dalam
beraqidah dan beribadah seperti mengatakan al-
Qur’an adalah kitab sains dan seumpama dengannya;

b) Tidak sewenang-wenangnya mengaitkan teori-teori
sains metafi zik seperti kuasa minda, aura warna, NLP
dan seumpamanya dengan amal ibadah dalam Islam.
Antaranya mendakwa waktu siang adalah sesuai untuk
berdoa mengenai permohonan “dunia” manakala
pada waktu malam sesuai untuk berdoa mengenai
“akhirat”, kerana setiap gelombang pada waktu siang
dan malam adalah berbeza dan permintaan dalam
doa tersebut perlu disesuaikan mengikut gelombang
masing-masing;

c) Tidak menjadikan dapatan-dapatan sains sebagai
sebab atau ‘illah utama perintah dan larangan Allah
SWT seperti menghuraikan sebab kewajipan solat,
pengharaman khinzir dan lain-lain dari sudut sains;

d) Hanya mengemukakan dapatan-dapatan sains yang
telah disahkan secara akademik beserta bukti daripada
sumber yang berautoriti;

e) Tidak merasionalisasikan semua bentuk kepercayaan
aqidah dan amal ibadah terutamanya ibadah yang
mahdhah berdasarkan teori sains seperti mengaitkan
formula ‘infi nity’ dengan perkara yang mencarik adat
dan seumpama dengannya.
10

Garis Panduan Program Motivasi Berunsur Islam

Penggunaan Kaedah dan Instrumen Tambahan

9. Kaedah, pendekatan dan gaya penyampaian juga adalah
elemen penting dalam memastikan motivasi yang disampaikan tidak
bertentangan dengan ajaran Islam. Ia juga membabitkan penggunaan
instrumen tambahan yang lain seperti muzik, video, nyanyian,
permainan dan seumpama dengannya. Antara perkara-perkara yang
perlu diberi perhatian adalah seperti yang berikut :

a) Tidak menggunakan apa jua bentuk atau kaedah yang
mempunyai unsur-unsur meramal nasib atau masa
hadapan seperti kaedah numerologi, rahsia tarikh
lahir, matrix code, rahsia abjad, rahsia tahi lalat,
rahsia tulisan tangan, ilmu astrologi dan seumpama
dengannya;

b) Tidak memasang dan mencampuradukkan ayat-ayat
al-Qur’an dengan bunyi-bunyian muzik;

c) Tidak memasukkan bentuk-bentuk permainan yang
mengundang kelalaian dan kemaksiatan;

d) Tiada unsur-unsur memaksa peserta supaya meratapi
kesalahan dan menceritakannya kepada orang lain
secara terbuka;

e) Tidak mengeksploitasi sewenang-wenangnya
sebarang perbuatan ibadah seperti solat, haji dan
seumpamanya untuk tujuan simulasi yang melibatkan
bukan muslim;
11

Garis Panduan Program Motivasi Berunsur Islam

f) Tidak menggunakan peralatan muzik atau nyanyian-
nyanyian melampau yang tidak melambangkan ciri-
ciri keislaman;

g) Tidak berlaku percampuran bebas antara lelaki dan
perempuan yang boleh menimbulkan fi tnah;

h) Tidak membekalkan para peserta dengan tangkal,
azimat, jampi serapah yang mengandungi unsur syirik
dan seumpama dengannya;

i) Tidak membawa cerita karut-marut, khurafat, tahayul
dan isra’iliyat yang tidak dijelaskan kedudukannya
semata-mata untuk menarik perhatian peserta;

j) Tidak menggunakan kaedah hipnotisme yang
mempunyai unsur-unsur sihir untuk memanipulasikan
minda bawah sedar atau memikat hati, dan
memperdayakan para peserta.

k) Tidak mencampuradukkan antara tasawuf Islam
dengan unsur-unsur spiritualiti Barat;

l) Tidak mempromosi, mengiktiraf atau mengakui
sebarang bentuk unsur-unsur kepercayaan dan
peribadatan dalam agama lain;

m) Tidak menyamakan konsep-konsep tertentu dalam
agama Islam dengan konsep-konsep dalam agama
lain seperti menyamakan solat dengan yoga dan
seumpamanya;
12

Garis Panduan Program Motivasi Berunsur Islam

n) Tidak mengeksploitasi para peserta untuk mengutip
apa-apa bentuk derma ketika program sedang berjalan
kecuali setelah dinyatakan tujuannya terlebih dahulu;

o) Tidak boleh mempamerkan apa-apa perkara yang
mencarik adat yang disandarkan kepada agama; dan

p) Tidak mempromosikan mana-mana ajaran atau amalan
yang telah difatwakan haram oleh Jawatankuasa
Fatwa Kebangsaan atau Jawatankuasa Fatwa Negeri
sama ada yang telah diwartakan atau belum.

PENUTUP

10. Sesungguhnya usaha untuk memulihkan dan memperbaiki
jati diri seseorang manusia supaya kembali kepada agama adalah
suatu perkara yang mulia. Ia jelas termaktub dalam objektif program-
program motivasi yang dianjurkan berasaskan Islam. Walaupun
begitu, matlamat yang baik jika tidak dilaksanakan berasaskan prinsip
dan tatacara yang ditentukan Islam, maka ia seolah-olah akan menjadi
perosak kepada agama Islam itu sendiri. Oleh itu, garis panduan ini
diwujudkan supaya ia dapat memandu golongan terlibat agar dapat
memastikan segala kaedah dan kandungan yang dipersembahkan
adalah sahih dan tidak terkeluar daripada aqidah, syariah dan akhlak
Islam. Wallahu a’lam.
13

Garis Panduan Program Motivasi Berunsur Islam

Sebarang pertanyaan dan maklum balas mengenai Garis Panduan
Program Motivasi Berunsur Islam bolehlah diajukan kepada alamat
seperti berikut:

Ketua Pengarah
Jabatan Kemajuan Islam Malaysia,
Blok D7, Kompleks D,
Pusat Pentadbiran Kerajaan Persekutuan,
62519 Putrajaya.

No. Telefon  : 03 - 8886 4000
No. Faksimili  : 03 - 8889 1993


cover

pg1

pg2

pg3

pg4

pg5

pg6

back


Ya Allah, Maha Suci Allah Yang Maha kuasa, lagi kekal kesudahan. Maha Suci-Mu ya Allah
yang mengaturkan manusia seluruhnya semua akan menemui kematian. Kurniakanlah kasih
sayang-Mu kepada saudara-saudara kami penumpang-penumpang dan kru penerbangan MH17
yang malang itu.

Ya Allah, Yang Maha Agung, Yang Maha Kuasa, Yang Maha Pengasih lagi Maha Penyayang...
Kurniakanlah rahmat-Mu kepada saudara-saudara kami hamba-Mu ini. Ampunkanlah dosa dan
kesalahan mereka, dan ampunkanlah dosa dan kesalahan kami semua.

Ya Allah, Yang Maha Lemah Lembut, Yang Maha Mendengar...
Terimalah rayuan kami hamba-Mu yang lemah ini. Kami merayu dengan perasaan yang sedih dan
hati yang penuh pengharapan serta dengan berkat kemuliaan Rasul-Mu bahawa tidaklah kiranya
mayat-mayat mereka saudara-saudara kami ini disiksa dan diazab.

Ya Allah berikanlah ketabahan dan kecekalan kepada semua ahli keluarga, saudara mara, sahabat
handai dalam berhadapan dengan musibah yang besar ini. Semoga diberikan rahmat dan maghfirah
kepada mereka.

Disediakan oleh :
Jabatan Kemajuan Islam Malaysia

Disemak oleh :
YBhg. Tan Sri Dato’ Syaikh Haji Ismail bin Haji Muhammad
Imam Besar Masjid Negara

JAKIM

PANDUAN
SOLAT JENAZAH

GHAIB
(RAMAI)
PANDUAN SOLAT JENAZAH GHAIB (RAMAI)
1) LAFAZ NIAT DAN TAKBIR PERTAMA

Sahaja Aku solat ke atas semua mayat ghaib empat takbir fardhu kifayah sebagai
    (imam/makmum) kerana Allah Taala

2) BACA KESELURUHAN SURAH AL-FATIHAH

3) TAKBIR KEDUA

4) MEMBACA SELAWAT
    Sekurang-kurangnya pada lafaz yang bertanda garisan dan afdhalnya keseluruhan
    selawat seperti di bawah

5) TAKBIR KETIGA

6) MEMBACA DOA UNTUK JENAZAH
    Sekurang-kurangnya pada lafaz bertanda garisan dan afdhalnya baca keseluruhan

7) TAKBIR KEEMPAT

8) TAMBAHAN DOA LEBIH AFDHAL DIBACA UNTUK JENAZAH

9) MEMBERI SALAM KE KANAN DAN KE KIRI

DOA KHAS
Tragedi Pesawat MH 17
PANDUAN SOLAT JENAZAH GHAIB (RAMAI)
1) LAFAZ NIAT DAN TAKBIR PERTAMA

Sahaja Aku solat ke atas semua mayat ghaib empat takbir fardhu kifayah sebagai
    (imam/makmum) kerana Allah Taala

2) BACA KESELURUHAN SURAH AL-FATIHAH

3) TAKBIR KEDUA

4) MEMBACA SELAWAT
    Sekurang-kurangnya pada lafaz yang bertanda garisan dan afdhalnya keseluruhan
    selawat seperti di bawah

5) TAKBIR KETIGA

6) MEMBACA DOA UNTUK JENAZAH
    Sekurang-kurangnya pada lafaz bertanda garisan dan afdhalnya baca keseluruhan

7) TAKBIR KEEMPAT

8) TAMBAHAN DOA LEBIH AFDHAL DIBACA UNTUK JENAZAH

9) MEMBERI SALAM KE KANAN DAN KE KIRI

DOA KHAS
Tragedi Pesawat MH 17
Ya Allah, Maha Suci Allah Yang Maha kuasa, lagi kekal kesudahan. Maha Suci-Mu ya Allah
yang mengaturkan manusia seluruhnya semua akan menemui kematian. Kurniakanlah kasih
sayang-Mu kepada saudara-saudara kami penumpang-penumpang dan kru penerbangan MH17
yang malang itu.

Ya Allah, Yang Maha Agung, Yang Maha Kuasa, Yang Maha Pengasih lagi Maha Penyayang...
Kurniakanlah rahmat-Mu kepada saudara-saudara kami hamba-Mu ini. Ampunkanlah dosa dan
kesalahan mereka, dan ampunkanlah dosa dan kesalahan kami semua.

Ya Allah, Yang Maha Lemah Lembut, Yang Maha Mendengar...
Terimalah rayuan kami hamba-Mu yang lemah ini. Kami merayu dengan perasaan yang sedih dan
hati yang penuh pengharapan serta dengan berkat kemuliaan Rasul-Mu bahawa tidaklah kiranya
mayat-mayat mereka saudara-saudara kami ini disiksa dan diazab.

Ya Allah berikanlah ketabahan dan kecekalan kepada semua ahli keluarga, saudara mara, sahabat
handai dalam berhadapan dengan musibah yang besar ini. Semoga diberikan rahmat dan maghfirah
kepada mereka.

Disediakan oleh :
Jabatan Kemajuan Islam Malaysia

Disemak oleh :
YBhg. Tan Sri Dato’ Syaikh Haji Ismail bin Haji Muhammad
Imam Besar Masjid Negara

JAKIM

PANDUAN
SOLAT JENAZAH

GHAIB
(RAMAI)


1 | P a g e

Garis Panduan Ber`Iddah Bagi Wanita Yang Bercerai Atau Kematian Suami

TUJUAN

Garis Panduan Ber`iddah Bagi Wanita Yang Bercerai atau Kematian Suami disediakan

sebagai panduan dan rujukan kepada masyarakat Islam di Malaysia khususnya dalam

kalangan wanita berkaitan batas hukum dan adab semasa berada dalam tempoh `iddah

menurut tuntutan syarak.

PENDAHULUAN

2.         Islam sebagai satu cara hidup yang lengkap telah menyusun secara terperinci

perkara-perkara yang berkaitan dengan nikah, cerai dan rujuk sebagai satu panduan hukum

yang wajib dipatuhi oleh umat Islam.Bagi isu yang melibatkan perceraian, terdapat beberapa

aspek yang perlu diberi perhatian seperti nafkah `iddah, mut`ah, hak penjagaan anak dan

pembahagian harta sepencarian.  Selain daripada itu, satu lagi perkara penting bagi seorang

isteri yang diceraikan ialah tempoh `iddah yang wajib ditempuh oleh mereka.

3.         Dalam perkara ini, `iddah turut tidak terkecuali bagi seorang wanita yang kematian

suami dan Islam menetapkan bahawa mereka wajib menempuh tempoh `iddah tertentu dan

berkabung atas kematian tersebut.

4.         Dengan berlakunya peredaran masa dan zaman, wanita Islam yang berada dalam

tempoh `iddah sering berhadapan dengan pelbagai persoalan yang memerlukan penjelasan

terperinci khususnya dalam hal yang melibatkan batas hukum dan adab bagi seorang wanita

ber`iddah atau berkabung.  Tambahan pula, dengan tuntutan kerjaya, kemajuan teknologi

maklumat dan komunikasi hari ini, ia turut memberi impak dan cabaran terhadap cara dan

gaya hidup masyarakat. Dibimbangi, sekiranya tidak dibimbing dan dipandu dengan

sebaiknya, masyarakat Islam khususnya dalam kalangan wanita tidak dapat memahami dan

menghayati konsep `iddah dan berkabung yang sebenar seperti yang dituntut oleh Islam,

bahkan menganggapnya sebagai perkara remeh dan menyusahkan.

KANDUNGAN GARIS PANDUAN

5.            Garis panduan ini memberi penjelasan mengenai batas hukum yang perlu dipatuhi

oleh seorang wanita yang sedang berada dalam tempoh `iddah supaya kehidupan mereka

sepanjang tempoh tersebut selari dengan tuntutan Islam dan mengelakkan berlakunya

sebarang fitnah serta tohmahan yang tidak diingini.   Garis panduan ini mengandungi

perkara-perkara seperti yang berikut:
2 | P a g e

a.         Tafsiran.

b.         Hukum `iddah dan berkabung.

c.         Dalil-dalil pensyariatan `iddah.

d.         Dalil-dalil pensyariatan berkabung.

e.         Hikmah `iddah.

f.          Jenis dan tempoh `iddah.

g.         Batasan hukum semasa dalam tempoh `iddah talak raj`ie.

h.         Batasan hukum semasa dalam tempoh `iddah talak ba’in.

i.           Batasan hukum semasa dalam tempoh `iddah kematian suami.

j.          Kesimpulan.

Tafsiran

Tafsiran bagi beberapa istilah yang berkaitan dengan garis panduan ini ialah seperti yang

berikut:

i.              Ajnabi

Tidak mempunyai hubungan kerabat. Orang asing.

ii.            Berkabung (Ihdad)

Meninggalkan perhiasan dan seumpamanya bagi wanita yang sedang ber`iddah kerana

kematian suami.

iii.           Fasakh

Pembubaran perkahwinandengan kuasa pihak pemerintah.

iv.           `Iddah

Tempoh tertentu yang ditetapkan ke atas seorang wanita selepas diceraikan atau selepas

kematian suami.

v.            Istihadhah

Darah yang mengalir daripada faraj wanita dan ia bukan darah haid atau nifas.
3 | P a g e

vi.           Mut`ah

Pemberian sagu hati oleh suami kepada isteri yang diceraikan.

vii.          Rujuk

Suami kembali semula kepada isteri yang diceraikan bukan secara talak ba’in, tanpa

memerlukan kepada akad baharu.

viii.        Suami Hilang (Mafqud)

Terputus hubungan dengan suami dan tidak diketahui sama ada masih hidup atau mati.

ix.           Talak Raj`ie

Talak yang memberi hak kepada suami untuk kembali rujuk kepada isterinya selagi dalam

tempoh `iddah.

x.            Talak Ba’in

Talak yang tidak memberi hak kepada suami untuk kembali rujuk kepada isteri yang

diceraikan kecuali dengan mahar dan akad yang baharu. Talak ba’in terbahagi kepada dua

iaitu ba’in baynunah sughra dan ba’in baynunah kubra.

Ba’in baynunah sughraialah perceraian yang berlaku sebelum berlaku persetubuhan sama

ada secara talak satu atau dua.

Ba’in baynunah kubraialah perceraian secara talak tiga dan suami tidak boleh kembali rujuk

kepada isteri yang diceraikan kecuali selepas isteri tersebut berkahwin dengan lelaki lain.

Hukum `Iddah dan Berkabung

i.              Hukum `iddah menurut syarak adalah wajib ke atas wanita yang bercerai atau

kematian suami.

ii.            Hukum berkabung menurut syarak adalah wajib ke atas wanita yang kematian

suami.

Dalil-Dalil Pensyariatan `Iddah

Terdapat beberapa dalil daripada al-Quran dan al-Sunnah yang mensyariatkan kewajipan

`iddah.  Antara dalil-dalil tersebut ialah:
4 | P a g e

i.              Firman Allah SWT dalam Surah al-Baqarah ayat 228 yang bermaksud:

Dan isteri-isteri yang diceraikan itu hendaklah menunggu dengan  menahan diri mereka (dari

berkahwin) selama tiga kali suci (dari haid). Dan tidaklah halal bagi mereka

menyembunyikan (tidak memberitahu tentang) anak yang dijadikan oleh Allah dalam

kandungan rahim mereka, jika betul mereka beriman kepada Allah dan hari akhirat. Dan

suami-suami mereka berhak mengambil kembali (rujuk akan) isteri-isteri itu dalam masa

`iddah mereka jika suami-suami bertujuan hendak berdamai. Dan isteri-isteri itu mempunyai

hak yang sama seperti kewajipan yang ditanggung oleh mereka (terhadap suami) dengan

cara yang sepatutnya (dan tidak dilarang oleh syarak); dan suami mempunyai satu darjat

kelebihan atas isterinya. Dan (ingatlah), Allah Maha Kuasa, lagi Maha Bijaksana.

ii.            Dalam Surah al-Talaq ayat 1, Allah SWT berfirman yang bermaksud:

Wahai Nabi! Apabila kamu (engkau dan umatmu) hendak menceraikan isteri-isteri (kamu),

maka ceraikanlah mereka pada masa mereka dapat memulakan `iddahnya, dan hitunglah

masa `iddah itu (dengan betul), serta bertakwalah kepada Allah, Tuhan kamu. Janganlah

kamu mengeluarkan mereka dari rumah-rumah kediamannya (sehingga selesai `iddahnya),

dan janganlah pula (dibenarkan) mereka keluar (dari situ), kecuali (jika) mereka melakukan

perbuatan keji yang nyata. Dan itulah aturan-aturan hukum Allah (maka janganlah kamu

melanggarnya); dan sesiapa yang melanggar aturan-aturan hukum Allah maka sesungguhnya

ia telah berlaku zalim kepada dirinya. (Patuhilah hukum-hukum itu, kerana) engkau tidak

mengetahui boleh jadi Allah akan mengadakan sesudah itu sesuatu perkara (yang lain).

iii.           Firman Allah SWT dalam Surah al-Talaq ayat 4 yang bermaksud:

Dan perempuan-perempuan dari kalangan kamu yang putus asa dari kedatangan haid, jika

kamu menaruh syak (terhadap tempoh `iddah mereka) maka `iddahnya ialah tiga bulan; dan

(demikian) juga `iddah perempuan-perempuan yang tidak berhaid. Dan perempuan-

perempuan mengandung, tempoh `iddahnya ialah hingga mereka melahirkan anak yang

dikandungnya. Dan (ingatlah) sesiapa yang bertakwa kepada Allah, nescaya Allah

memudahkan baginya segala urusannya.

iv.           Hadith Nabi SAW yang diriwayatkan oleh Ibn Majah, daripada Aisyah r.a.,

katanya yang bermaksud:

Rasululah SAW telah memerintahkan Barirah untuk ber`iddah dengan tiga kali haid.
5 | P a g e

Dalil-Dalil Pensyariatan Berkabung

Terdapat beberapa dalil daripada hadith Nabi SAW yang mensyariatkan kewajipan

berkabung.  Antara dalil-dalil tersebut ialah:

i.              Sabda Nabi SAW yang diriwayatkan oleh al-Bukhari bermaksud:

Tidak halal bagi perempuan yang beriman dengan Allah dan hari akhirat berkabung lebih

daripada tiga hari, kecuali berkabung kerana kematian suaminya selama empat bulan

sepuluh hari.

ii.            Hadith Nabi SAW yang diriwayatkan oleh al-Bukhari, daripada Ummu `Atiyyah

r.a., katanya yang bermaksud:

Kami dilarang berkabung atas kematian seseorang melebihi tiga hari kecuali berkabung atas

kematian suami selama empat bulan sepuluh hari.  Kami dilarang bercelak mata, dilarang

memakai wangi-wangian dan memakai pakaian berwarna-warni...

iii.           Sabda Nabi SAW yang diriwayatkan oleh al-Nasa’ie bermaksud:

Tidak halal bagi perempuan yang beriman dengan Allah dan hari akhirat berkabung kerana

kematian lebih daripada tiga hari, kecuali berkabung kerana kematian suami, mereka tidak

boleh bercelak mata, tidak boleh berinai dan memakai pakaian berwarna-warni.

Hikmah `Iddah

Terdapat beberapa hikmah pensyariatan `iddah kepada wanita Islam.  Antara hikmah

tersebut ialah:

i.              Untuk memastikan kekosongan rahim daripada benih suami terdahulu.  Ia

bertujuan untuk mengelakkan percampuran benih antara suami dahulu dengan suami yang

baharu dikahwininya.

ii.            Bagi `iddah talak raj`ie, ia sebagai ruang kepada suami dan isteri untuk berfikir

dan menilai semula segala tindakan dan kesilapan yang telah dilakukan termasuk kesan

daripada perceraian yang berlaku.  Di samping itu, ia juga dapat memberi peluang kepada

suami untuk kembali rujuk kepadaisterinya.
6 | P a g e

iii.           Bagi perempuan yang kematian suami, tempoh `iddah juga sebagai tempoh

berkabung bagi menghormati dan mengingati nikmat perkahwinan terdahulu.  Ia juga

sebagai tanda menjaga hak suami dan  tanda menzahirkan kesetiaan isteri kepada suaminya.

Selain itu, berkabung juga sebagai lambang pengabdian diri terhadap perintah Allah SWT.

Jenis dan Tempoh `Iddah

Secara keseluruhannya, sebab wajib `iddah terbahagi kepada dua bahagian iaitu `iddah

disebabkan perceraian semasa hidup dan `iddah dengan sebab kematian suami.   Setiap

bahagian `iddah tersebut mempunyai pengiraan tersendiri yang akan menentukan tempoh

`iddah yang perlu ditempoh sama ada panjang atau pendek. Pengiraan `iddah terbahagi

kepada tiga iaitu:

i.              `Iddah dengan kiraan suci (quru’);

ii.            `Iddah dengan kiraan bulan; dan

iii.           `Iddah dengan kelahiran atau keguguran kandungan.

Perincian berhubung jenis dan tempoh `iddah adalah seperti dalam Jadual 1.

Jadual 1: Jenis dan Tempoh `Iddah

BIL

JENIS `IDDAH

ADA HAID /

TIADA HAID/

SEDANG

MENGANDUNG

TEMPOH

`IDDAH[1]
KETERANGAN

i. Bercerai talak raj`ie/ba’in Ada haid
Tiga kali

suci

a.    Jika ditalaq

semasa dalam

keadaan suci,

`iddahnya tamat

apabila datang

haid yang ketiga.

b.    Jika ditalaq

semasa dalam

keadaan haid,

`iddahnya tamat

apabila datang

haid yang

keempat.

c.    Jika ditalaq

semasa dalam

keadaan nifas,

hendaklah

menunggu

http://www.islam.gov.my/garis-panduan-beriddah-bagi-wanita-yang-bercerai-atau-kematian-suami#_ftn1
7 | P a g e

sehingga tiga kali

suci selepas nifas.

`Iddah tamat

apabila datang

haid yang

keempat.

ii. Bercerai talak raj`ie/ba’in

Tiada haid (sama

ada kerana

penyakit, telah

dibuang rahim,

telah putus haid,

belum pernah haid

atau lain-lain)

Tiga bulan

iii. Bercerai talak raj`ie/ba’in
Sedang

mengandung

Sehingga

bersalin atau

kandungan

gugur

Selesai `iddah

apabila

melahirkan anak

sama ada hidup

atau mati, atau

gugur kandungan

yang telah

membentuk janin

yang sempurna

atau hanya

berbentuk

segumpal daging

yang  menurut

pakar perubatan

itulah kandungan

yang sebenar.

iv.

Bercerai talak raj`ie/ba’in dan

belum pernah disetubuhi

Ada haid atau

tiada haid

Tiada `iddah

v.
Bercerai talak raj`ie/ba’in dan

menghidap istihadhah

a.  Haid tidak

menentu tetapi

masih dapat

mengetahui

kebiasaan

perjalanan darah

haidnya.

b.  Haid tidak

menentu dan

tidak  mengetahui

kebiasaan

Tiga kali

suci

Tiga bulan
8 | P a g e

perjalanan

haidnya atau tidak

dapat

membezakan

antara darah haid

dan istihadhah.

vi.

Berlaku kematian suami semasa

berada dalam tempoh `iddah talak

raj`ie dan tidak mengandung

Ada haid atau

tiada haid

Empat bulan

sepuluh hari

Kiraan `iddah

baru bermula

pada tarikh atau

hari kematian

suami walaupun

sebelum itu

`iddah isteri sama

ada dengan tiga

kali suci atau tiga

bulan telah

hampir tamat.

vii.

Berlaku kematian suami semasa

berada dalam tempoh `iddah talak

ba’in dan tidak mengandung

Ada haid atau

tiada haid

Tiga kali

suci atau

tiga bulan

Kekal `iddah talak

ba’in sama ada

dengan kiraan tiga

kali suci atau tiga

bulan dan `iddah

tidak bertukar

kepada `iddah

kematian suami.

viii.

Kematian suami sama

ada

telah disetubuhi atau belum

disetubuhi dan tidak mengandung

Ada haid atau

tiada haid

Empat bulan

sepuluh hari

Wanita yang

kematian suami

bukan sahaja

wajib ber`iddah,

tetapi juga wajib

berkabung.

ix. Kematian suami
Sedang

mengandung

Sehingga

melahirkan

anak atau

kandungan

gugur

Selesai `iddah

apabila

melahirkan anak

sama ada hidup

atau mati, atau

gugur kandungan

yang telah

membentuk janin

yang sempurna
9 | P a g e

atau hanya

berbentuk

segumpal daging

yang  menurut

pakar perubatan

itulah kandungan

yang sebenar.

x. Suami hilang

Ada haid, tiada

haid atau sedang

mengandung

Isteri wajib

menunggu

selama

empat

tahun.

Selepas

tempoh

tersebut,

isteri  wajib

pula

ber`iddah

dengan

`iddah

kematian

suami

selama

empat bulan

sepuluh

hari.

Bagi kes suami

hilang, isteri

boleh

mengemukakan

permohonan

kepada

Mahkamah

Syariah bagi

mendapatkan

pengesahan

kematian suami

atau membuat

tuntutan fasakh.

Batasan Hukum Semasa Dalam Tempoh `Iddah Talak Raj`ie

Wanita yang sedang menjalani `iddah talak raj`ie mempunyai batas hukum yang perlu

dipatuhi sepanjang berada dalam tempoh tersebut.  Ini kerana hubungan atau pertalian

perkahwinan antara suami isteri yang bercerai secara talak raj`ie masih wujud. Antara

perkara-perkara yang perlu dipatuhi ialah:

i.          Haram menerima pinangan lelaki ajnabi.

ii.         Haram berkahwin dengan lelaki ajnabi. Jika perkahwinan dilangsungkan semasa

dalam tempoh tersebut, pernikahan itu adalah tidak sah dan pasangan tersebut wajib

dipisahkan.

iii.       Tidak dibenarkan keluar rumah kecuali dengan keizinan suami.

iv.        Tidak dibenarkan berpindah atau tinggal di rumah lain yang bukan menjadi

kebiasaannya tinggal semasa masih dalam ikatan perkahwinan. Dalam hal ini, suami

dilarang menghalau keluar isteri yang diceraikan, bahkan mereka wajib menanggung seluruh
10 | P a g e

nafkahnya termasuk nafkah tempat tinggal.  Ini berdasarkan firman Allah SWT dalam Surah

al-Talak ayat 1 yang bermaksud:

…Janganlah kamu mengeluarkan mereka dari rumah-rumah kediamannya (sehingga selesai

`iddahnya), dan janganlah pula (dibenarkan) mereka keluar (dari situ), kecuali (jika) mereka

melakukan perbuatan keji yang nyata…

Namun, mereka dibolehkan keluar dan meninggalkan rumah tersebut sekiranya terdapat

bahaya dan kemudaratan yang boleh mengancam keselamatan nyawa dan harta benda.

v.            Tidak boleh berkabung.  Bahkan mereka dituntut untuk bersolek dan berhias

kepada suaminya sebagai dorongan bagi membangkitkan keinginannya untuk rujuk semula.

Batasan Hukum Semasa Dalam Tempoh `Iddah Talak Ba’in

Bagi wanita yang sedang menjalani `iddah talak ba’in, mereka juga mempunyai batas

hukum tertentu sepanjang berada dalam tempoh tersebut.  Antara perkara-perkara yang perlu

dipatuhi oleh mereka ialah:

i.              Haram menerima pinangan lelaki ajnabi.

ii.            Haram berkahwin dengan lelaki ajnabi. Jika perkahwinan dilangsungkan semasa

dalam tempoh tersebut, pernikahan itu adalah tidak sah dan pasangan tersebut wajib

dipisahkan.

iii.           Tidak dibenarkan keluar rumah kecuali dalam had dan batas yang diperlukan

sahaja.  Antara keperluan penting yang membolehkan keluar rumah ialah untuk bekerja,

mendapatkan rawatan perubatan dan keperluan-keperluan lain yang penting dan mendesak,

dengan syarat mereka dapat menjaga peraturan dan adab-adab seperti yang disyariatkan

Islam.  Termasuk dalam larangan keluar rumah juga ialah keluar untuk bermusafir walaupun

untuk menunaikan ibadat fardu haji. Justeru dalam hal ini, keluar rumah tanpa keperluan

yang penting dan mendesak adalah tidak dibenarkan sama sekali.

iv.           Tidak dibenarkan berpindah atau tinggal di rumah lain yang bukan menjadi

kebiasaannya tinggal semasa masih dalam ikatan perkahwinan.  Ini kerana, sepanjang

tempoh `iddah dengan talak ba’in, bekas suami masih berkewajipan menyediakan tempat

tinggalnya dandilarang daripada menghalau keluar isteri yang diceraikan.  Namun, sekiranya

terdapat bahaya dan kemudaratan yang boleh mengancam keselamatan nyawa dan harta

benda seperti banjir, tanah runtuh, gempa bumi dan sebagainya, mereka dibolehkan keluar

dan meninggalkan rumah tersebut sehinggalah bahaya atau kemudaratan tersebut hilang atau

dapat diatasi.
11 | P a g e

v.            Disunatkan berkabung dan meninggalkan amalan berhias kerana dibimbangi

dengan berhias itu boleh mendorong kepada maksiatdan kerosakan serta membawa kepada

fitnah.

Batasan Hukum Semasa Dalam Tempoh `Iddah Kematian Suami

i.       Bagi wanita yang ber`iddah kerana kematian suami,Islam telah menggariskan cara-

cara tertentu sepanjangmereka berada dalam tempoh tersebut.  Antara perkara-perkara yang

mesti dipatuhi oleh mereka ialah:

a)            Haram menerima pinangan lelaki ajnabi.

b)            Haram berkahwin dengan lelaki ajnabi. Jika perkahwinan dilangsungkan juga

semasa dalam tempoh tersebut, pernikahan itu adalah tidak sah dan pasangan tersebut wajib

dipisahkan.

c)            Tidak dibenarkan keluar rumah termasuk untuk bermusafir, kecuali dalam had dan

batas yang diperlukan sahaja.  Antara keperluan penting yang membolehkan keluar rumah

ialah untuk bekerja, mendapatkan rawatan perubatan, membeli barang-barang keperluan

asasi (sekiranya tidak ada ahli keluarga atau orang lain yang amanah boleh melakukannya)

dan keperluan-keperluan lain yang penting dan mendesak, dengan syarat mereka dapat

menjaga peraturan dan adab-adab seperti yang disyariatkan Islam.  Keharusan untuk keluar

rumah ini juga hanya tertakluk pada waktu siang dan tidak pada waktu malam.  Namun,

pengecualian diberikan kepada individu yang tidak mempunyai pilihan dan perlu bekerja

pada waktu malam seperti doktor, jururawatdan sebagainya. Bagi larangan bermusafir, ia

termasuk larangan untuk  menunaikan ibadat fardu haji dan umrah.

d)            Berpindah atau tinggal di rumah lain yang bukan menjadi kebiasaannya tinggal

sepanjang tempoh perkahwinan. Namun, sekiranya terdapat bahaya dan kemudaratan yang

boleh mengancam keselamatan nyawa dan harta benda seperti banjir, tanah runtuh, gempa

bumi dan sebagainya, mereka dibolehkan keluar dan meninggalkan rumah tersebut

sehinggalah bahaya atau kemudaratan tersebut hilang atau dapat diatasi.

e)            Wajib berkabung sepanjang tempoh `iddah.  Oleh itu, sepanjang dalam tempoh

tersebut, mereka wajib meninggalkan semua perkara yang mempunyai unsur-unsur berhias

sama ada pada pakaian atau tubuh badan.  Termasuk dalam larangan berhias ini ialah:

i)         Memakai pakaian berwarna terang atau berwarna-warni yang boleh menarik

perhatian orang yang memandang;

ii)        Memakai barang-barang kemas walaupun sebentuk cincin, gelang, rantai dan barang-

barang perhiasan lain yang diperbuat daripada emas, perak dan permata;

iii)       Memakai wangi-wangian pada anggota badan, rambut dan pakaian; dan
12 | P a g e

iv)       Bersolek, memakai celak, berinai dan memakai minyak rambut serta perbuatan-

perbuatan lain yang dianggap sebagai berhias pada pandangan masyarakat setempat.

ii.            Perintah berkabung ini hanya dikhususkan kepada suruhan meninggalkan hiasan

tubuh badan dan pakaian sahaja, tidak termasuk hiasan tempat tinggal, bilik tidur dan

sebagainya.

iii.           Justeru, walaupun wanita berkabung dilarang daripada berhias, ini tidak bermakna

mereka perlu mengabaikan aspek kebersihan dan kesihatan diri serta ahli keluarga. Malah,

mereka wajib menjaga kebersihandan kekemasan diri, pakaian dan tempat tinggal sepanjang

tempoh `iddah dan berkabung itu.

KESIMPULAN

Islam bukan hanya menjaga dan memelihara kebajikan dan hak-hak wanita semasa mereka

masih berada dalam tempoh perkahwinan, malah berterusan sehingga terbubarnya

perkahwinan tersebut sama ada kerana perceraian hidup mahupun perceraian mati. Sudah

pasti terdapat hikmah yang besar disebaliksetiap perkara yang disyariatkan oleh Islam yang

mungkin tidak mampu dijangkau oleh akal manusia.  Begitu juga dengan pensyariatan

`iddah dan berkabung oleh Allah SWT ke atas kaum wanita.  Justeru, sebagai hamba-Nya

yang beriman, kita wajib patuh dan taat serta mengambil berat terhadap tuntutan tersebut

tanpa sebarang persoalan atau menghadapinya dengan perasaan dan jiwa yang berkeluh-

kesah.  Bahkan kepatuhan kepada perintah Allah SWT itu merupakan satu tanda pengabdian

diri dan kepatuhan hamba-Nya terhadap Pencipta Yang Maha Agung.

Dalam era wanita Malaysia yang berkerjaya, peranan ahli keluarga dan anggota

masyarakat juga tidak kurang pentingnya.  Mereka perlu sentiasa dididik dan diberi

kesedaran supaya  dapat menghayati dan menghormati situasi wanita yang sedang ber`iddah

dan berkabung serta membantu mereka agar dapat menjalani tempoh tersebut mengikut

landasan syarak. Ini penting kerana dengan pemahaman yang jelas berhubung hal ini,

perkara-perkara yang ditegah oleh Islam dapat dihindari seterusnya mengelakkan berlakunya

fitnah, tohmahan dan unsur-unsur yang kurang menyenangkan terhadap wanita yang sedang

ber`iddah dan berkabung.

PENUTUP

Garis panduan ini diharap dapat memberikan panduan kepada masyarakat Islam khususnya

dalam kalangan wanita Islam yang sedang menjalani tempoh `iddah dan berkabung supaya

dapat melalui detik-detik tersebut dengan lebih mudah dan tenang. Ia juga diharap dapat

membantu masyarakat untuk lebih memahami dan menghayati konsep `iddah dan berkabung

menurut tuntutan Islam  yang sebenar.
13 | P a g e

RUJUKAN

TERJEMAHAN AL-QURAN

Abdullah Basmeih. 2001. Tafsir Pimpinan Ar-Rahman Kepada Pengertian al-Qur’an. Cet.

12. Kuala Lumpur: Darul Fikir.

KAMUS

Muhammad  Rawas QalÑah Ji.2006. MuÑjam Lughah al-Fuqaha’.Cet. 1. Beirut: Dar al-

Nafa’is.

BAHASA ARAB

`Abd al-Karim Zaidan. 2000.  Al-Mufassal fi Ahkam al-Mar’ah wa al-Bait al-Muslim fi al-

Shari`ah al-Islamiyyah. Juz. 9. Beirut: Mu’assasah al-Risalah.

Ibn al-Jauzi, Imam Jalal al-Din Abi al-Farj. 1998. Ahkam al-Nisa’. Beirut: Dar al-Ma‘rifah.

Saleh bin ÑAbd al-ÑAziz bin Muhammad bin Ibrahim. 2000.MawsuÑah al-Hadith al-Sharif

al-Kutub al-Sittah. Cet. 3.  Arab Saudi: Dar al-Salam.

Wahbah al-Zuhaily. 1997.Al-Fiqh al-Islami wa Adillatuh.  Juz. 9. Beirut: Dar al-Fikr.

Wazarah al-Awqaf  wa al-Syu’un al-Islamiyyah.1993.  Al-Mawsu‘ah al-Fiqhiyyah.Juz. 2.

Kuwait: Wazarah al-Awqaf  wa al-Syu`un al-Islamiyyah.

__________________________________________.  Al-Mawsu‘ah al-Fiqhiyyah.Juz. 29.

Kuwait: Wazarah al-Awqaf  wa al-Syu`un al-Islamiyyah.

AKTA

Akta Undang-Undang Keluarga Islam (Wilayah-Wilayah Persekutuan) 1984 (Akta 303).

2005. Petaling Jaya: International Book Services.

[1]Bagi `iddah dengan kiraan bulan, pengiraannya adalah berdasarkan kalendar hijrah dan

bukannya mengikut kalendar masihi.

http://www.islam.gov.my/garis-panduan-beriddah-bagi-wanita-yang-bercerai-atau-kematian-suami#_ftnref1


Not Found
The requested URL was not found on this server.


Garis Panduan Pelaksanaan Ibadah Qurban
Garis Panduan Pelaksanaan Ibadah Qurban
Garis Panduan Pelaksanaan Ibadah Qurban

(Garis Panduan ini telah diperakukan oleh Panel Pakar Syariah
Jakim, iaitu bagi Bahagian Pertama: Tatacara Pelaksanaan
Ibadah Qurban dalam mesyuaratnya kali ke-81 pada 26 - 28
Februari 2013, dan Bahagian Kedua: Pengurusan Qurban dalam
mesyuaratnya kali ke-82 pada 17 - 19 Jun 2013)
Garis Panduan Pelaksanaan Ibadah Qurban

Cetakan Pertama 2013

© JABATAN KEMAJUAN ISLAM MALAYSIA

Hak Cipta Terpelihara. Tidak dibenarkan mengeluar ulang mana-mana

bahagian artikel, ilustrasi, dan isi kandungan buku ini dalam apa juga

bentuk dan dengan cara apa jua sama ada secara elektronik, fotokopi,

mekanik, rakaman, atau cara lain sebelum mendapat izin bertulis

daripada Ketua Pengarah, Jabatan Kemajuan Islam Malaysia, Pusat

Pentadbiran Kerajaan Persekutuan, 62579 Putrajaya. Perundingan

tertakluk kepada perkiraan royalti atau honorarium.

Perpustakaan Negara Malaysia      Data Pengkatalogan-dalam-Penerbitan

GARIS PANDUAN PELAKSANAAN IBADAH QURBAN
ISBN 978-983-042-527-6
1. Slaughtering and slaughter houses (Islamic Law).
2. Islam--Customs and practices.
3.Sacrifice--Islam.
297.576

Konsep, Rekabentuk dan Cetakan: OMR Press Sdn Bhd
No. 18, Jln Industri USJ 1/12,
Tmn. Perindustrian USJ 1,
47600 Subang Jaya, Selangor
Tel : 03-8024 6396
Fax : 03-8024 6936
Garis Panduan Pelaksanaan Ibadah Qurban

Kandungan

Kata Alu-aluan
Tujuan
Latar Belakang

BAHAGIAN 1: TATACARA PELAKSANAAN IBADAH
QURBAN

Tafsiran
Hikmah Ibadah Qurban
Hukum Berqurban
Jenis Qurban
Status Hukum Daging Qurban
Pembahagian Daging Qurban
Individu Yang Dituntut Melakukan Ibadah Qurban
Syarat Sah Berqurban
Tempoh dan Masa Berqurban
Syarat Sah Haiwan Ternakan Untuk Qurban
Syarat Penyembelih Haiwan Qurban
Syarat Sah Sembelihan
Syarat Alat Menyembelih
Perkara Sunat Ketika Berqurban
Perkara Makruh Ketika Berqurban
Cara Menyembelih Haiwan Qurban
Agihan Daging Qurban

vii
1

2 - 3

4

4
6
6
7
7
8
9
9

10
11
12
12
13
13
14
14
18
Garis Panduan Pelaksanaan Ibadah Qurban

BAHAGIAN 2: PENGURUSAN QURBAN

Tafsiran
Pihak Wakil Melantik Wakil Lain (Tawkil) Melaksanakan
Qurban
Lafaz Niat Wakalah Untuk Pelaksanaan Qurban
Perkara Yang Mesti Diketahui Sebelum Mewakilkan Urusan
Qurban
Pengurusan Qurban Oleh Persatuan, Agensi atau Syarikat
Dalam Negara
Pengurusan Qurban Oleh Persatuan, Agensi atau Syarikat Luar
Negara
Penyerahan Wang Kepada Wakil Bagi Qurban di Luar Negara
Qurban Yang Bercampur Dengan Aqiqah, Hadiah, Nazar dan
Sembelihan Biasa
Pemberian Haiwan Qurban Oleh Orang Perseorangan,
Persatuan atau Agensi
Pemberian Haiwan Qurban Oleh Orang Bukan Islam

PENUTUP

19

19

20
20

21

22

22
23

23

24
27

28

Kandungan
Garis Panduan Pelaksanaan Ibadah Qurban

AAlhamdulillah, segala pujian hanyalah untuk Allah SWT
yang menjadikan alam semesta ini.  Selawat dan salam
ke atas junjungan Baginda Nabi Muhammad SAW, ahli

keluarga dan sekalian para sahabatnya.

Saya bersyukur kerana Jakim telah berjaya menerbitkan
Garis Panduan Pelaksanaan Ibadah Qurban ini untuk dijadikan
panduan oleh umat Islam di Malaysia, khusus bagi yang terlibat
dengan pengurusan sembelihan dan pengurusan penyertaan
ibadah qurban. Garis panduan ini disediakan berikutan isu-isu
berkaitan telah dirujuk kepada Jakim.

Disebabkan amalan qurban ini adalah perkara ibadah,
setiap perkara ibadah akan melibatkan kaedah dan peraturan
khusus. Kedua-dua perkara tersebut membangkitkan aspek
hukum yang memberi kesan kepada sah atau sebaliknya ibadah
yang dilaksanakan.  Maka penerbitan garis panduan ini adalah
suatu bantuan kepada mereka yang ingin melaksanakan ibadah
qurban dan mereka yang hendak menguruskan penyertaan ibadah
qurban supaya dapat melaksanakannya dengan maklumat atau
ilmu yang tepat dan mencukupi, menepati tuntutan syarak dan
ibadah diterima Allah SWT.

Kata Alu - Aluan

Ketua Pengarah
Jabatan Kemajuan Islam Malaysia

i
Garis Panduan Pelaksanaan Ibadah Qurban

Kandungan garis panduan ini mempunyai dua bahagian.  Bahagian
pertama adalah berkenaan Tatacara Pelaksanaan Ibadah Qurban,
iaitu menjurus kepada pelaksanaan ibadah qurban atau dikenali
sebagai konsep ibadah qurban.  Manakala bahagian kedua adalah
berkaitan Pengurusan Qurban, iaitu lebih menjurus kepada
pelaksanaan pengurusan qurban, termasuk mengurus haiwan
ternakan untuk dijadikan qurban.

 Akhirnya, saya mengucapkan ribuan terima kasih kepada
mereka yang telah menjayakan penerbitan garis panduan ini, dan
mengharapkan agar garis panduan ini dapat memberi manfaat
kepada semua pihak bagi memastikan pelaksanaan ibadah qurban
menepati kehendak syarak dan mencapai matlamatnya.

Sekian, terima kasih.

DATO’ HJ. OTHMAN BIN MUSTAPHA
Ketua Pengarah
Jabatan Kemajuan Islam Malaysia

ii
Garis Panduan Pelaksanaan Ibadah Qurban

1

TUJUAN

Garis Panduan Pelaksanaan Ibadah Qurban ini disediakan
adalah untuk memberi panduan dan rujukan kepada individu

yang hendak melaksanakan ibadah qurban dan pihak yang hendak
menguruskan ibadah tersebut.
Garis Panduan Pelaksanaan Ibadah Qurban

LATAR BELAKANG

2. Ibadah qurban merupakan amalan yang sangat dituntut
dalam Islam.  Tujuannya adalah sebagai amalan untuk
mendekatkan diri kepada Allah SWT.  Ia telah disyariatkan
pada tahun kedua hijrah.  Dalil pensyariatannya sabit dengan al-
Quran dalam surah al-Kauthar ayat 2 dan surah al-Hajj ayat 36.
Hukumnya adalah sunat yang sangat dituntut (sunat muakkadah).
Ibadah ini dilakukan oleh umat Islam di seluruh dunia setiap
tahun apabila tibanya ‘Idul Adha, atau Hari Raya Qurban pada 10
Zulhijjah dan Hari-hari Tasyrik, iaitu pada 11,12 dan 13 Zulhijjah.

3. Dalam pelaksanaan ibadah qurban ini, selain ia diuruskan
secara individu, ada syarikat atau agensi pengurusan qurban
menawarkan perkhidmatan mengurus qurban sebagai satu
perniagaan kepada mereka yang memerlukan.  Cara ini termasuk
urusan atas talian yang dianggap lebih cepat dan senang tanpa
melalui proses ‘turun padang’ untuk melaksanakan ibadah qurban.

4. Isu sumbangan atau pemberian haiwan qurban juga
sering dibangkitkan dalam masyarakat kerana melibatkan
jumlah sumbangan yang banyak oleh pihak-pihak yang berhajat
menyumbangkan ternakan qurban kepada kelompok masyarakat
Islam bagi sama-sama meraikan Hari Raya Qurban.  Oleh yang
demikian, penggunaan perkhidmatan urusan dan pemberian
sumbangan, hendaklah diberi perhatian secara khusus supaya ia
dapat memenuhi syarat-syarat mengikut hukum syarak.

2
Garis Panduan Pelaksanaan Ibadah Qurban

3

5. Garis panduan ini mengemukakan beberapa panduan
penting bagi memenuhi tuntutan syarak dalam melaksanakan
ibadah qurban supaya ia tidak menyalahi maksud asal ibadah
qurban itu sendiri.  Justeru, dengan adanya garis panduan
pelaksanaan ibadah qurban ini, mudah-mudahan ia dapat dilaksana
dan diurus oleh semua pihak mengikut kehendak syarak.
Garis Panduan Pelaksanaan Ibadah Qurban

4

BAHAGIAN 1:  TATACARA PELAKSANAAN
IBADAH QURBAN

6. Amalan qurban menjadi satu ibadah tahunan bagi
masyarakat Islam khususnya di Malaysia yang melakukan
penyembelihan qurban sama ada dilakukan di masjid, surau, balai
raya, padang awam, taman perumahan atau rumah persendirian.
Pelbagai cara dan kaedah dilakukan oleh masyarakat awam dalam
melaksanakan penyembelihan qurban.

TAFSIRAN

7. Bagi maksud garis panduan ini:
(a) “Qurban” bermaksud nama bagi sesuatu yang

diqurbankan, atau nama bagi ternakan yang disembelih
pada ‘Idul Adha.  Qurban bermaksud menyembelih
ternakan tertentu dengan taqarrub kepada Allah SWT
pada masa-masa tertentu.  Ia juga diertikan sebagai
ternakan an’am yang disembelih pada Hari Nahar
dengan tujuan taqarrub kepada Allah SWT.

(b) “Taqarrub” bermaksud perbuatan atau amalan
yang dilakukan bertujuan untuk mendekatkan diri
kepada Allah SWT.  Ibadah qurban adalah salah satu
amalan untuk mendekatkan diri kepada Allah SWT
berdasarkan kepada surah al-Kauthar ayat 2, surah al-
Hajj ayat 36.
Garis Panduan Pelaksanaan Ibadah Qurban

5

(c) “Nazar” bermaksud janji kepada Allah SWT.  Menurut
al-Mawardi, nazar   ialah iltizam (mewajibkan
diri) untuk melakukan qurbah (sesuatu yang boleh
menghampirkan diri kepada Allah) yang pada asalnya
tidak wajib di sisi syarak.

(d) “Qurban Nazar” bermaksud qurban yang diwajibkan
ke atas individu yang berazam untuk melakukan
qurban nazar.  Contohnya, apabila seseorang
menyebut: “Wajib ke atas diriku berqurban seekor
kambing kerana Allah SWT”.

(e) “Qurban Sunat (tatawu’)” bermaksud qurban yang
dilakukan bukan niat kerana bernazar.  Ia dikira
sunat kerana tidak ada sebab-sebab dan syarat yang
menjadikannya wajib.

(f) “Sunat Muakkadah” bermaksud sunat yang amat
dituntut untuk melakukan ibadah qurban, dan makruh
meninggalkan bagi yang berkemampuan.

(g) “Hari Nahar” bermaksud ’Idul Adha atau Hari Raya
Qurban, iaitu pada 10 Zulhijjah.

(h) “Hari Tasyrik” bermaksud 11, 12 dan 13 Zulhijjah.
Garis Panduan Pelaksanaan Ibadah Qurban

HIKMAH IBADAH QURBAN

8. Ibadah qurban disyariatkan sebagai tanda bersyukur
terhadap Allah SWT atas segala nikmat-Nya yang berbagai-bagai
dan juga atas kekalnya manusia dari tahun ke tahun.  Ia juga
bertujuan menjadi kifarat bagi pelakunya sama ada disebabkan
kesilapan-kesilapan yang telah dilakukan, ataupun dengan
sebab kecuaiannya dalam menunaikan kewajipan, di samping
memberikan kelegaan kepada keluarga orang yang berqurban dan
juga mereka yang lain.

HUKUM BERQURBAN

9. Dalil pensyariatan ibadah qurban adalah berasaskan
kepada al-Quran merujuk kepada surah al-Kauthar ayat 2, surah
al-Hajj ayat 36 dan surah al-Safat ayat 107.  Manakala dalil
pensyariatan berasaskan Sunnah ialah daripada hadith Aisyah
yang diriwayatkan oleh al-Tirmizi dan Ibn Majah dan hadith
Anas yang diriwayatkan oleh Muslim.

10. Menurut pandangan jumhur ulama, hukum melaksanakan
ibadah qurban adalah sunat muakkadah bagi individu yang
berkemampuan.  Pandangan ulama mazhab Shafi‘i adalah sunat
‘ain bagi setiap orang sekali dalam seumur hidup.  Menurut
pandangan yang masyhur di kalangan ulama mazhab Maliki
adalah makruh meninggalkannya bagi mereka yang mampu.
Manakala bagi mereka yang berniat untuk melakukan qurban
nazar maka hukum melaksanakannya adalah wajib.

6
Garis Panduan Pelaksanaan Ibadah Qurban

7

JENIS QURBAN

11. Qurban terbahagi kepada dua jenis, iaitu qurban nazar
(wajib) dan qurban sunat.

STATUS HUKUM DAGING QURBAN

12. Hukum berkaitan daging qurban terbahagi kepada
beberapa status seperti yang berikut:

(a) Haram memakan daging bagi orang yang melakukan
qurban nazar (wajib) dan juga ahli keluarga di bawah
tanggungannya walaupun sedikit sebagaimana juga
haram memberikan daging qurban tersebut kepada
orang bukan Islam.

(b) Hukum pemberian daging qurban sunat kepada orang
bukan Islam adalah haram menurut pandangan ulama
mazhab Shafi‘i.

(c) Kulit, lemak, daging, susu, kaki, kepala dan bulu-
bulunya haram dijual oleh orang melakukan ibadah
qurban sama ada qurban wajib atau qurban sunat.

(d) Bahagian atau anggota sembelihan qurban tidak
harus dikhususkan kepada tukang sembelih sebagai
upah melakukan sembelihan, kecuali bahagian
atau anggota tersebut diberikan oleh individu yang
melakukan qurban.

(e) Sunat bagi individu yang melakukan qurban sunat
(tatawu’) memakan daging qurbannya.
Garis Panduan Pelaksanaan Ibadah Qurban

8

PEMBAHAGIAN DAGING QURBAN

13. Pembahagian daging qurban terbahagi kepada dua jenis,
iaitu sembelihan qurban wajib (nazar) dan sembelihan sunat
seperti yang berikut:

(a) Pembahagian daging qurban wajib atau nazar:

Wajib semua dagingnya termasuk kulit dan tanduk
disedekahkan kepada orang fakir dan miskin, dan haram bagi
pihak orang yang berqurban memakan daging qurbannya
atau memanfaatkan sembelihan itu untuk kepentingan
dirinya.

(b) Pembahagian daging qurban sunat:

Menurut pandangan ulama mazhab Shafi‘i:
(i) 1/3 untuk dimakan oleh pihak yang
berqurban dan ahli keluarganya;
(ii) 1/3 untuk disedekahkan kepada fakir dan
miskin;
(iii) 1/3 untuk dihadiahkan kepada sahabat
handai termasuk orang kaya atau jiran-jiran.

Yang paling afdal menurut pandangan ulama mazhab Shafi‘i
ialah bersedekah semuanya kecuali pada beberapa ketul
atau suapan yang agak berpatutan dimakan oleh orang yang
berqurban untuk mengambil berkat, seperti sebahagian hati
kerana ianya sunat dimakan.  Amalan ini pernah dilakukan
oleh Nabi SAW ketika Baginda melakukan qurban.
Garis Panduan Pelaksanaan Ibadah Qurban

9

INDIVIDU YANG DITUNTUT MELAKUKAN
IBADAH QURBAN

14. Syarat-syarat bagi individu yang dituntut melakukan
ibadah qurban adalah seperti yang berikut:

(a) Seorang Islam yang masih hidup.  Tidak boleh
melakukan untuk si mati jika dia tidak meninggalkan
wasiat.

(b) Seorang yang merdeka.  Tidak dituntut ke atas hamba.
(c) Mencapai umur baligh dan berakal.
(d) Bermukim, iaitu menetap di sesuatu kawasan.
(e) Mampu melaksanakan, iaitu mereka yang mempunyai

wang untuk berbelanja mendapatkan ternakan qurban,
yang lebih daripada keperluannya dan keperluan
mereka yang berada di bawah tanggungannya untuk
Hari Raya dan Hari-hari Tasyrik kerana tempoh itulah
masa bagi melakukan qurban.

SYARAT SAH BERQURBAN

15. Syarat sah berqurban hendaklah melakukan dua perkara:
(a) Niat untuk taqarrub diri kepada Allah SWT.  Waktu

niat qurban adalah semasa menyembelih atau semasa
membeli ternakan qurban.

(b) Memilih ternakan qurban yang boleh dikongsi
bahagian seperti unta, lembu dan kerbau jika ingin
berkongsi tujuh orang.  Manakala kambing atau biri-
biri dikhususkan untuk seorang yang mewakili satu
bahagian.
Garis Panduan Pelaksanaan Ibadah Qurban

10

TEMPOH DAN MASA BERQURBAN

16. Tempoh dan masa berqurban hendaklah dilakukan
berdasarkan ketetapan yang berikut, iaitu:

(a) Penyembelihan hendaklah dilakukan pada Hari
Nahar (10 Zulhijjah) dan Hari Tasyrik (11 hingga 13
Zulhijjah) meliputi malam ke-11, 12 dan 13.  Qurban
tidak sah dilakukan pada malam sebelum Hari Raya
(10 Zulhijjah).  Ia juga tidak sah dilakukan pada
malam 14 Zulhijjah.

(b) Penyembelihan dilakukan apabila berlalu masa
dua rakaat solat sunat Hari Raya Adha serta bacaan
khutbah.  Sebagai contoh: Masa yang ditetapkan
untuk solat sunat Hari Raya pada jam 8.30 pagi dan
selesai pada jam 9.30 pagi.  Maka waktu berqurban
bermula pada jam 9.30 pagi.

(c) Penyembelihan yang dilakukan selepas tempoh
tersebut, sama ada imam menunaikan solat atau tidak,
sama ada orang berqurban menunaikan solat atau
tidak, sama ada imam menyembelih haiwan qurban
atau tidak, hukumnya adalah sah.

(d) Waktu penyembelihan qurban berterusan siang dan
malam (tetapi makruh dilakukan pada waktu malam)
sehingga Hari Tasyrik yang terakhir (13 Zulhijjah)
sebelum terbenamnya matahari.  Bagi penyembelihan
qurban yang dilakukan sebelum terbit fajar, maka
hukumnya adalah tidak sah.

(e) Penyembelihan qurban yang dilakukan selepas terbit
matahari dan sebelum waktu solat sunat Hari Raya
Adha adalah tidak mendapat pahala sunat dan tidak
dikira sebagai ibadah.
Garis Panduan Pelaksanaan Ibadah Qurban

11

SYARAT SAH HAIWAN TERNAKAN UNTUK
QURBAN

17. Untuk memenuhi syarat-syarat sah sesuatu ibadah qurban,
perkara-perkara berikut disyaratkan ke atas haiwan ternakan
berkenaan, iaitu:

(a) Ibadah qurban tidak sah kecuali dengan haiwan
ternakan sahaja, iaitu unta, lembu, kambing, biri-biri
dan semua yang termasuk dalam jenisnya, sama ada
jantan atau betina, yang menjadi baka ataupun dikasi.
Dengan itu, tidak sah berqurban selain dengan haiwan
ternakan seperti kerbau liar, kijang, rusa, pelanduk
dan seumpamanya.

(b) Haiwan ternakan itu hendaklah sihat dan bebas
daripada sebarang penyakit.

(c) Haiwan ternakan itu tidak mempunyai kecacatan,
sama ada  tempang, buta, telinga koyak, patah sebelah
tanduk, cedera pada tubuh badan, kurus sehingga
tidak mempunyai lemak, atau kecacatan yang lain
sepertinya.

(d) Haiwan ternakan itu telah mencapai satu tahap
minimum umur, iaitu:

(i) unta :  berumur lima tahun masuk tahun
keenam;
(ii) lembu/kerbau :  berumur dua tahun masuk
tahun ketiga;
(iii) kambing :  berumur dua tahun masuk tahun
ketiga;
(iv) biri-biri : berumur satu tahun masuk tahun
kedua, ataupun telah bersalin gigi hadapan.
Garis Panduan Pelaksanaan Ibadah Qurban

12

SYARAT PENYEMBELIH HAIWAN QURBAN

18. Afdal bagi orang yang melakukan qurban menyembelih
sendiri qurbannya.   Walau bagaimanapun, dia boleh mewakilkan
kepada orang lain atau syarikat atau persatuan yang bersetuju
untuk menguruskan ibadah qurban, dan sunat baginya sama-sama
hadir menyaksikannya dengan syarat-syarat seperti yang berikut:

(a) Penyembelih qurban hendaklah seorang muslim,
sama ada lelaki atau perempuan.  Namun yang afdal
menyembelih qurban adalah orang lelaki dan sunat
orang perempuan mewakilkan kepada orang lelaki;

(b) Seorang yang telah mumayyiz dan berakal;
(c) Mampu melakukannya (pandai menyembelih) dan

dilakukan tanpa ada paksaan;
(d) Sembelihan makruh jika mewakilkan qurban itu

untuk disembelih oleh ahli kitab, atau kepada kanak-
kanak dan perempuan haid;

(e) Jika qurban itu disembelih oleh orang kafir yang
diwakilkan oleh tuan qurban, maka qurban itu tidak
sah.

SYARAT SAH SEMBELIHAN

19. Syarat sah sembelihan adalah dengan memutuskan:
(a) dua urat pembuluh darah, iaitu karotid dan jugular

(wadajain);
(b) urat mari’ (saluran makanan); dan
(c) halqum (saluran pernafasan).
Garis Panduan Pelaksanaan Ibadah Qurban

13

SYARAT ALAT MENYEMBELIH

20. Alat menyembelih hendaklah tajam, bukan menggunakan
alat yang tumpul, tulang dan gigi haiwan.

PERKARA SUNAT KETIKA BERQURBAN

21. Antara perkara sunat ketika berqurban adalah seperti yang
berikut:

(a) Menambat ternakan qurban menjelang Hari Nahar.
(b) Memberi makanan kepada haiwan qurban sebelum

disembelih.
(c) Memastikan haiwan tersebut tidak makan makanan

yang syubhah seperti makan rumput di kawasan yang
bukan milik tuan haiwan qurban.

(d) Meletakkan tanda serta menutup tubuh haiwan qurban
supaya dapat merasakan kepentingan qurban.

(e) Melakukan penyembelihan qurban dengan sendiri.
(f) Membaca Bismillah (                ).
(g) Berselawat ke atas Nabi SAW.
(h) Penyembelih dan haiwan mengadap ke arah qiblat.
(i) Memilih haiwan ternakan yang paling baik.
(j) Menunggu haiwan yang disembelih itu sehingga

sejuk dan semua anggotanya tidak bergerak lagi atau
benar-benar mati dan baharulah dilapah.

(k) Orang yang melakukan qurban disunatkan tidak
bercukur dan tidak memotong kukunya setelah tiba
bulan Zulhijjah sehingga dia telah selesai berqurban.
Garis Panduan Pelaksanaan Ibadah Qurban

14

PERKARA MAKRUH KETIKA BERQURBAN

22. Antara perkara yang makruh ketika berqurban adalah
seperti yang berikut:

(a) Melakukan qurban ke atas haiwan yang carik
telinganya atau terpotong sedikit di belakang
telinganya.

(b) Memotong bulu haiwan yang hendak diqurbankan bagi
tujuan kegunaan sendiri jika boleh memudaratkannya.

(c) Melakukan qurban ke atas haiwan yang pecah atau
patah tanduknya, atau tiada bertanduk.

(d) Memerah susu haiwan yang hendak dijadikan qurban
dan meminumnya kecuali disedekahkan susu tersebut.

(e) Memotong kuku dan bercukur bagi orang yang
berniat qurban.

(f) Melakukan sembelihan qurban pada waktu malam.

CARA MENYEMBELIH HAIWAN QURBAN

23. Cara menyembelih ternakan qurban adalah seperti yang
berikut:

(a) Niat atau qasad untuk sembelih qurban; antara contoh-
contoh lafaz niat:
(i) Qurban Sunat
Garis Panduan Pelaksanaan Ibadah Qurban

15

Kategori Haiwan
Ternakan Qurban

Contoh Lafaz Niat Oleh
Penyembelih Qurban

Seekor binatang yang
tidak berkongsi (kambing,
lembu, kerbau)

Bagi penyembelih yang
berqurban:
“Inilah qurbanku kerana
Allah”.

Bagi penyembelih yang
tidak menyertai qurban:
“Inilah qurban Ali dan
aku mewakilinya kerana
Allah”.

Seekor binatang yang
berkongsi tujuh bahagian.

Bagi penyembelih yang
menyertai qurban:
”Inilah qurban aku dan
aku mewakili Ali, Abu,
Ahmad, Aishah, Adibah
dan Aminah kerana
Allah”.

Bagi penyembelih yang
tidak menyertai qurban:
”Inilah qurban Hasan,
Ali, Abu, Ahmad, Aishah,
Adibah dan Aminah dan
aku mewakili mereka
kerana Allah”.
Garis Panduan Pelaksanaan Ibadah Qurban

16

(ii) Qurban Nazar

Kategori Haiwan
Ternakan Qurban

Contoh Lafaz Niat Oleh
Penyembelih Qurban

Seekor binatang yang
tidak berkongsi (kambing,
lembu, kerbau)

Bagi penyembelih yang
berqurban:
”Inilah qurban wajib ke
atasku kerana Allah”.

Bagi penyembelih yang
tidak menyertai qurban:
”Inilah qurban wajib
ke atas Ali dan aku
mewakilinya kerana
Allah”.

Seekor binatang yang
berkongsi tujuh bahagian.

Bagi penyembelih yang
menyertai qurban:
”Inilah qurban wajib ke
atasku dan ke atas Ali,
Abu, Ahmad, Aishah,
Adibah dan Aminah dan
aku mewakili mereka
kerana Allah”.

Bagi penyembelih yang
tidak menyertai qurban:
”Inilah qurban wajib ke
atas Hasan, Ali, Abu,
Ahmad, Aishah, Adibah
dan Aminah dan aku
mewakili mereka kerana
Allah”.
Garis Panduan Pelaksanaan Ibadah Qurban

17

(b) Membaringkan dan menghadapkan rusuk kiri haiwan
ke arah kiblat dan kepalanya diangkatkan sedikit;

(c) Direbahkan dengan menggunakan tali yang
sesuai, tempat yang sesuai dan tidak menyebabkan
kecederaan kepada ternakan;

(d) Membaca               atau
(e) Berselawat ke atas Nabi SAW;
(f) Bertakbir tiga kali sebelum dan selepas                 sebagai

contoh:

(g) Penyembelih hendaklah memegang kulit tengkuk
haiwan di bahagian bawah dagunya dan menariknya
sehingga nampak jelas kulitnya;

(h) Meletakkan alat menyembelih di leher dengan
memutuskan halqum, urat mari’ dan dua urat di leher
kiri kanan haiwan (wadajain);

(i) Penyembelihan hendaklah dilakukan dengan kadar
segera dan tidak diselangi dengan amalan-amalan
lain; dan

(j) Berdoa kepada Allah SWT agar ibadah qurban
diterima:
Garis Panduan Pelaksanaan Ibadah Qurban

AGIHAN DAGING QURBAN

24. Sebelum melaksanakan pengagihan daging qurban,
tindakan pertama yang wajib dilakukan ialah mengasingkan
antara daging bahagian qurban wajib daripada daging bahagian
qurban sunat sebelum diagihkan kepada penerima.  Hal ini jika
perkongsian tujuh bahagian itu berlaku antara mereka yang berniat
qurban wajib dengan mereka yang berniat qurban sunat, atau
ada bahagian yang diniatkan untuk aqiqah.  Ini langkah pertama
yang amat penting kerana daging qurban wajib, wajib diagihkan
kepada yang berhak kesemuanya, begitu juga dengan bahagian
aqiqah yang ada cara pengagihannya yang sedikit berbeza dengan
pengagihan qurban sunat.

25. Beberapa urusan lain yang berkaitan dengannya
hendaklah diputuskan melalui jawatankuasa yang dibentuk untuk
memudahkan pengagihan kepada pihak-pihak yang telah dikenal
pasti seperti yang berikut:

(a) Memastikan daging qurban cukup untuk diagihkan
kepada pihak-pihak yang telah disenaraikan;

(b) Menyediakan senarai penerima daging qurban
mengikut keutamaan;

(c) Mengutamakan golongan fakir dan miskin yang telah
dikenal pasti status mereka;

(d) Mengagihkan daging qurban kepada mereka yang
tinggal di kawasan terpencil;

(e) Menyediakan kontena sejuk (jika perlu) untuk
menempatkan daging qurban sebelum ia diagih ke
kawasan pedalaman; dan

(f) Mengagihkan daging qurban kepada golongan yang
berada sekiranya terdapat lebihan daging qurban tersebut.

18
Garis Panduan Pelaksanaan Ibadah Qurban

19

BAHAGIAN 2:   PENGURUSAN QURBAN

TAFSIRAN

26. Bagi maksud garis panduan ini:

(a) “Akad Wakalah” bermaksud suatu akad untuk
mewakilkan orang lain (wakil) melaksanakan urusan
dalam mengendalikan perkara yang diharuskan oleh
syarak.

(b) “Muwakkil (pewakil)” bermaksud orang yang
menyuruh orang lain menjadi wakil atau orang yang
membuat wakalah.

(c) “Wakil” bermaksud orang yang menerima wakalah.
(d) “Muwakkal fih” bermaksud barang atau urusan yang

hendak diserahkan kepada wakil.
(e) “Tawkil” bermaksud pelantikan wakil.
(f) “Hibah” bermaksud pemberian yang mencakupi

hadiah dan sedekah atau sumbangan.  Dalam istilah
syarak ialah akad yang dapat memindah milik sesuatu
tanpa balasan.

(g) “Qurban Nazar” bermaksud qurban yang diwajibkan
ke atas individu yang berazam untuk melakukan
qurban nazar.  Contohnya apabila seseorang
menyebut: “Wajib ke atas diriku berqurban seekor
kambing kerana Allah SWT”.
Garis Panduan Pelaksanaan Ibadah Qurban

20

PIHAK WAKIL MELANTIK WAKIL LAIN (TAWKIL)
MELAKSANAKAN QURBAN

27. Kaedah umum menyatakan bahawa wakil tidak harus
mewakilkan orang lain terhadap apa yang diwakilinya tanpa izin
pewakil.  Tetapi sekiranya pewakil (orang yang berniat qurban)
mengungkap dengan lafaz umum, maka harus bagi wakil untuk
mewakilkan kepada orang lain berdasarkan kepada kefahaman
umum.  Contoh akad wakalah umum:

“Saya Ahmad bin Muhamad bersetuju mewakilkan
tuan menguruskan qurban saya pada tahun ini
(1434H) kerana Allah Ta‘ala”.

28. Sekiranya pewakil tidak menyebut lafaz yang
menunjukkan umum keizinannya untuk bertindak, maka tidak
harus bagi wakil mewakilkan (tawkil) kepada orang lain untuk
menerima kerana wakil bertindak mengikut penyerahan pewakil
dan memiliki kadar serahan itu sahaja.

29. Wakil juga tidak harus mewakilkan (tawkil) kepada orang
lain tanpa izin pewakil apabila ia mampu melakukannya.  Apabila
tidak mampu melaksanakan apa yang diwakilkan kepadanya,
harus baginya tawkil.

LAFAZ NIAT WAKALAH UNTUK PELAKSANAAN
QURBAN

30. Contoh lafaz khusus, akad orang yang berqurban
menyuruh seseorang mewakilinya:

(a) “Saya Ahmad bin Muhamad bersetuju mewakilkan
Pengarah Program Syarikat Qurban melaksanakan
Garis Panduan Pelaksanaan Ibadah Qurban

21

qurban saya untuk tahun ini (1434H) dengan
bayaran RM500.00 bagi satu bahagian beserta upah
RM100.00 kerana Allah Ta‘ala.”

(b) “Saya Ahmad bin Muhamad bersetuju mewakilkan
Pengarah Program Syarikat Qurban melaksanakan
qurban saya, isteri saya Fatimah, anak saya Aishah
dan Aminah untuk tahun ini (1434H) dengan bayaran
RM2000.00 bagi empat bahagian beserta upah
RM400.00 kerana Allah Ta‘ala.”

PERKARA YANG MESTI DIKETAHUI SEBELUM
MEWAKILKAN URUSAN QURBAN

31. Perkara-perkara yang mesti diketahui oleh individu
sebelum mewakilkan urusan qurban kepada persatuan, agensi
atau syarikat adalah seperti yang berikut:

(a) hendaklah mengetahui kadar harga bagi satu bahagian
qurban yang ditawarkan oleh persatuan, agensi atau
syarikat;

(b) hendaklah mengetahui kadar upah yang diambil oleh
persatuan, agensi atau syarikat;

(c) hendaklah mengagihkan daging qurban mengikut
hukum syarak;

(d) hendaklah mengetahui orang yang akan menjadi
wakil untuk menyembelih haiwan qurban.
Garis Panduan Pelaksanaan Ibadah Qurban

PENGURUSAN QURBAN OLEH PERSATUAN,
AGENSI ATAU SYARIKAT DALAM NEGARA

32. Pihak persatuan, agensi atau syarikat hendaklah
menjelaskan perkara-perkara berikut:

(a) urusan jual beli seperti akad, jenis haiwan qurban dan
fizikal haiwan yang cukup syarat;

(b) kadar harga bagi satu bahagian qurban yang
ditawarkan;

(c) kadar kos pengurusan (upah) yang diambil;
(d) cara pengagihan dan penerima daging qurban.

PENGURUSAN QURBAN OLEH PERSATUAN,
AGENSI ATAU SYARIKAT LUAR NEGARA

33. Pihak persatuan, agensi atau syarikat luar negara
hendaklah menjelaskan perkara-perkara berikut:

(a) urusan jual beli seperti akad, jenis haiwan qurban dan
fizikal haiwan yang cukup syarat;

(b) kadar harga bagi satu bahagian qurban yang
ditawarkan oleh syarikat atau persatuan;

(c) menetapkan kadar kos pengurusan semasa di awal
akad bukan selepas akad;

(d) menetapkan kos pengurusan yang terlibat di luar
negara selepas akad adalah ditanggung oleh persatuan,
agensi atau syarikat dan bukan pihak individu.

22
Garis Panduan Pelaksanaan Ibadah Qurban

PENYERAHAN WANG KEPADA WAKIL BAGI
QURBAN DI LUAR NEGARA

34. Apa-apa jumlah wang yang diberi kepada pihak pengurusan
qurban yang dilantik sebagai wakil untuk menguruskan qurban
di luar negara adalah terlaksana selagi mana wang berkenaan
dibelanja mengikut akad yang telah dipersetujui.  Akad tersebut
hendaklah:

(a) akad penyerahan dengan lafaz yang khusus, bukan
lafaz am kerana lafaz am mengandungi ketidakjelasan
(gharar);

(b) menjelaskan tentang jenis, sifat dan kadar harganya;
(c) orang yang menjadi wakil, tidak boleh mewakilkan

kepada orang lain, kecuali mendapat izin daripada
pewakil (muwakkil) atau wakil tidak mampu
melaksanakannya.

QURBAN YANG BERCAMPUR DENGAN AQIQAH,
HADIAH, NAZAR DAN SEMBELIHAN BIASA

35. Sekiranya berlaku percampuran qurban dan perkara-
perkara lain, maka:

(a) wajib dilakukan pengasingan antara daging bahagian
qurban wajib (nazar) daripada daging bahagian
qurban sunat, aqiqah, hadiah atau daging sembelihan
untuk dijual, sebelum diagihkan kepada penerima
jika terjadi perkongsian sedemikian.  Langkah ini
amat penting kerana daging qurban wajib (nazar),
hendaklah diagihkan kesemuanya kepada yang
berhak;

23
Garis Panduan Pelaksanaan Ibadah Qurban

(b) adalah lebih baik, pihak yang menguruskan qurban
tidak mencampurkan antara urusan qurban wajib
(nazar) dengan qurban sunat, aqiqah, hadiah atau
daging sembelihan biasa.

PEMBERIAN HAIWAN QURBAN OLEH ORANG
PERSEORANGAN, PERSATUAN, ATAU AGENSI

36. Pemberian atau sumbangan haiwan ternakan oleh
orang perseorangan, persatuan, agensi, syarikat, jabatan atau
kementerian kepada masyarakat Islam bagi tujuan qurban
hendaklah diserahkan kepada jawatankuasa masjid atau surau
untuk diuruskan oleh jawatankuasa yang dilantik.

37. Sesuatu pemberian atau sumbangan hendaklah dijelaskan
akadnya terlebih dahulu sebelum menerima penyerahan, iaitu
sama ada akad pemberian (hibah) sebagai hak milik atau akad
wakalah untuk melantik satu pihak sebagai wakil menguruskan
haiwan untuk qurban.

(a) Akad Pemberian atau Hibah Sebagai Hak milik
Ke Atas Haiwan Qurban

(i) Contoh lafaz hibah:
“Saya Ahmad bin Muhamad bersetuju
menyerahkan sumbangan 30 ekor lembu qurban
untuk tahun 1434H kepada jawatankuasa masjid/
surau untuk diuruskan”.

24
Garis Panduan Pelaksanaan Ibadah Qurban

25

“Saya mewakili Kementerian yang bersetuju
menyerahkan sumbangan 30 ekor lembu qurban
untuk tahun 1434H kepada jawatankuasa masjid/
surau untuk diuruskan”.

(ii) Pihak jawatankuasa masjid/surau boleh
memilih dan memberi keutamaan kepada golongan
asnaf fakir miskin atau individu lain bagi mewakili
bahagian qurban yang disertai.

(iii) Asnaf fakir miskin atau individu yang
terpilih disunatkan mengambil daging tidak
melebihi 1/3 daripada bahagian qurban yang
disertai.

(iv) Pihak jawatankuasa masjid/surau dilarang
melakukan perkara lain ke atas haiwan qurban
kecuali untuk ibadah qurban sahaja.

(b) Akad Wakalah Sebagai Wakil Menguruskan
Haiwan Ternakan Untuk Qurban

(i) Pihak jawatankuasa masjid/surau
hendaklah mengikut akad yang diamanahkan
sebagai wakil mengurus haiwan ternakan untuk
qurban sama ada dengan lafaz am atau lafaz khas.

(ii) Contoh lafaz am:
“Saya Ahmad bin Muhamad bersetuju melantik
jawatankuasa masjid/surau sebagai wakil untuk
Garis Panduan Pelaksanaan Ibadah Qurban

menguruskan 10 ekor lembu sebagai sumbangan
70 bahagian qurban kepada penduduk kampung
ini”.

(iii) Contoh lafaz khas:
“Saya mewakili Syarikat yang bersetuju melantik
jawatankuasa masjid/surau sebagai wakil untuk
menguruskan 10 ekor lembu sebagai sumbangan
70 bahagian qurban kepada  fakir miskin di
kampung ini”.

(iv) Sekiranya perlu, pihak jawatankuasa
masjid/surau boleh mengenakan kos pengurusan
dengan kadar yang berpatutan kepada peserta
ibadah qurban yang terpilih.

(v) Asnaf fakir miskin atau individu yang
terpilih disunatkan mengambil daging qurban
tidak melebihi 1/3 daripada bahagian qurban yang
disertai.

26
Garis Panduan Pelaksanaan Ibadah Qurban

27

PEMBERIAN HAIWAN QURBAN OLEH ORANG
BUKAN ISLAM

38. Pemberian, hibah atau sumbangan haiwan qurban oleh
orang perseorangan, persatuan atau pertubuhan bukan Islam
kepada masyarakat Islam bagi tujuan qurban hendaklah diuruskan
seperti yang berikut:

(a) Haiwan qurban tersebut hendaklah diserahkan kepada
jawatankuasa masjid/surau untuk diuruskan.

(b) Pihak jawatankuasa yang dilantik perlu memilih asnaf
fakir miskin atau individu bagi mewakili bahagian
qurban yang disertai.

(c) Asnaf fakir miskin atau individu yang terpilih
disunatkan mengambil daging qurban tidak melebihi
1/3 daripada bahagian qurban yang disertai.

(d) Sekiranya perlu, pihak jawatankuasa masjid/surau
boleh mengenakan kos pengurusan dengan kadar
yang berpatutan kepada peserta ibadah qurban yang
terpilih.
Garis Panduan Pelaksanaan Ibadah Qurban

PENUTUP

39. Garis panduan ini diharap dapat membantu orang
yang berhajat melakukan ibadah qurban sebagai persediaan
awal sebelum melakukannya, termasuk  mendapat gambaran
yang lebih jelas berkenaan cara melakukan ibadah qurban di
samping menjaga adab-adab yang ditetapkan.  Organisasi yang
menguruskan qurban bagi pihak orang lain pula sewajarnya
bersikap amanah dan tidak mengutamakan keuntungan semata-
mata. Ini kerana perbuatan menolong untuk menyampaikan hajat
seseorang juga diberi ganjaran oleh Allah SWT.

40. Justeru, garis panduan ini diharap dapat mencapai objektif
qurban sebagai satu ibadah yang disyariatkan oleh Allah SWT.
Semoga amalan penyembelihan ibadah qurban yang dilakukan
memberi kesan yang mendalam serta galakan kepada orang lain
untuk berusaha melaksanakan qurban sebagai salah satu tuntutan
dalam Islam.

28
Garis Panduan Pelaksanaan Ibadah Qurban

29

RUJUKAN

Al-Baihaqi, Abu Bakar Ahmad bin al-Husain bin ‘Ali (t.t.).  Kitab
al-Sunan al-Kubra.  Beirut: Dar al-Ma‘rifah.

Al-Buhuti, al-Sheikh Mansur bin Yunus bin Idris (1402H/1982M).
Kashaf al-Qina‘ ‘an Matn al-‘Iqna‘, Kitab al-Hajj, Bab al-Huda
wa al-Udahi wa al-‘Aqiqah wa Ma Yata‘allaqu biha.  Dar al-Fikr.

Al-Ghanimi, al-Sheikh Abd al-Ghani al-Ghanimi al-Dimashqi
al-Maidani al-Hanafi (t.t.).   al-Lubab.  Beirut: Maktabah al-
‘Alamiah.

Al-Ghazali, al-‘Alamah al-Faqih al-Hujjah Abi Hamid
Muhammad bin Muhammad bin Muhammad (1418H/1997M).
Al-Wajiz fi Fiqhi al-Imam al-Shafi‘i.  Beirut: Syarikat Dar al-
Arqam bin Abi al-Arqam.

Al-Hakim al-Naisaburi, Abu Abdullah Muhammad bin Abdullah
(1418H/1998M).  Al-Mustadrak ‘ala Sahihain. Beirut: Dar al-
Ma‘rifah.

Al-Hanafi al-Haskifi, Muhammad bin ‘Ali bin Muhammad bin
‘Ali bin Abd al-Rahman  (1423H/2002M).  Al-Durr al-Mukhtar.
Dar al-Kutub al-‘Ilmiyah: Beirut-Lubnan.

Al-Khatib al-Sharbini, Shamsuddin Muhammad (1418H/1997M).
Mughni al-Muhtaj, Kitab al-Udhiyyah.  Beirut-Lubnan: Dar al-
Makrifah.
Garis Panduan Pelaksanaan Ibadah Qurban

Al-Mawardi al-Basri, Abu al-Hasan ‘Ali bin Muhammad bin
Habib (1414H/1994M).  Al-Hawi al-Kabir fi Fiqh Mazhab al-
Imam al-Shafi‘i.  Beirut: Dar al-Kutub al-‘Ilmiyah.

Al-Nawawi, Imam Abi Zakaria Mahyuddin bin Sharaf al-Nawawi
(1416H/1996M).  Sharhu al-Nawawi ‘ala Muslim, Kitab Udahi,
Bab Istihbab al-Dahiyah wa Zabhuha Mubasyarah bila Tawkil wa
al-Tasmiyah wa al-Takbir.  Dar al-Khair.

Al-Nawawi, Imam Abi Zakaria Mahyuddin bin Sharaf al-Nawawi
(t.t.).  Kitab al-Majmu‘ Syarh al-Muhazzab li al-Shirazi.  Jeddah:
Maktabah al-Irsyad.

Al-Nawawi, Imam Abi Zakaria Mahyuddin bin Sharaf al-Nawawi
al-Dimashqi (1423H/2003M).  Raudah al-Talibin.  Beirut: Dar
‘Alam al-Kutub.

Al-Ramli, Muhammad bin Shihabuddin (1404H/1984M), Nihayat
al-Muhtaj ila Syarh al-Minhaj, Kitab al-Udhiyah.  Dar al-Fikr.

Al-Shafi‘i, Imam Muhammad bin Idris (1422H/2001M).  al-
Umm.  al-Mansurah: Dar al-Wafa’.

Ibn Hajar al-Haitami, Ahmad bin Muhammad bin ‘Ali (t.t), Tuhfat
al-Muhtaj fi Sharh al-Minhaj, Kitab al-Udhiyah.  Dar Ihya’ al-
Turath al-‘Arabi.

Ibn Qudamah, Abi Muhammad Abdullah bin Ahmad bin
Muhammad (1405H/1985M).  Al-Mughni, Kitab al-Udahi,
Mas’alatu al-Istihbab an Ya’kula Sulus Udhiyatihi.  Dar Ihya’ al-
Turath al-‘Arabi. Cet. 1.

30
Garis Panduan Pelaksanaan Ibadah Qurban

Ibn Rushd al-Qurtubi, al-Qadi Abu al-Walid Muhammad bin
Ahmad bin Muhamad bin Ahmad (1416H/1995M).  Bidayat al-
Mujtahid wa Nihayat al-Muqtasid.  Dar al-Salam.  Cet. 1.

Jabatan Perkhidmatan Veterinar, Kementerian Pertanian dan
Industri Asas Tani, Garis Panduan Penyembelihan Ternakan
Korban.

Muhammad al-Qari, ‘Ali bin Sultan (1422H/2002M).  Mirqatu
al-Mafatih Sharhu Mishkatu al-Masabih, Kitab al-Solat, Bab fi
al-Udhiyat.  Darul al-Fikr.

Sheikh Abdullah bin Muhammad Basmeih (2000M).  Tafsir
Pimpinan al-Rahman kepada Pengertian al-Quran.  Kuala
Lumpur: Jabatan Kemajuan Islam Malaysia.

Wahbah al-Zuhaili (1999M).  Fiqh & Perundangan Islam.  Terj.
Syed Ahmad Syed Hussain et.al.  Kuala Lumpur: Dewan Bahasa
dan Pustaka.

Wahbah al-Zuhaili, Ustaz Doktor (1418H/1997M).  Al-Fiqh al-
Islami wa Adillatuh.  Beirut- Lubnan: Dar al-Fikr al-Mu‘asir.

Wizarah al-Auqaf wa al-Shu’un al-Islamiyah (1404H/1983M).
Al-Mausu‘ah al-Fiqhiyah.  Al-Kuwait.  Cet. ke-2.

31
Garis Panduan Pelaksanaan Ibadah Qurban

Sebarang pertanyaan dan maklum balas mengenai Garis Panduan
Pelaksanaan Ibadah Qurban bolehlah diajukan kepada alamat
seperti berikut:

Ketua Pengarah
Jabatan Kemajuan Islam Malaysia,
Blok D7, Kompleks D,
Pusat Pentadbiran Kerajaan Persekutuan,
62519 Putrajaya.

No. Telefon :03 - 8886 4000
No. Faksimili :03 - 8889 1993

32
Garis Panduan Pelaksanaan Ibadah Qurban